url: =Tophet leh Tanglai Biakna - Zomi Adventist Innkuan\nA Kammal Gencianna\nTophet (topheth zong kici) akici pen tanglai in Phoenicia le a nunglam ciangin Carthage mun a te in khuapi pua ah biakpiankna a neih uh ciangin misi luang, a diak in naupangte a haltumna mun siangtho ahi hi. Tophet pen Phoenicia le amau gamkekna pana a ngah uh Mediteranean sung a mun thupi in a kiciamteh hi a, Phonenicia sumbawlte in a zuak uh ahi misi halna vui a puakna uh leibelte a zuakna tawh kisai thieh huai thu pawlkhat oom hi.\nPhoenicia mun abiakpiak dan pen mihing kigawhna, a diak in naupangte kizang hi ci in tanglai thu ah gen hi. Tua biakpiakna a kizang ding pen mei tawh kihal hi ci in kithei a, a hi zong koici bangin kibawl cih a gencianna kimu lo hi. Tanglai tangthupu ahi Clitarch le Diodorus te in a genna ah, sumngo tawh a kibawl a khut (ban) a zal Baal (ahk El) milim te maiah tapkual khat kibawl a, tua tungah a kithoih ding mihing pen meihalna a kibawl ma in kikoih hi. Tua a thuakding pen in a nui hiuhiau muktuam kithuah sak hi, a hangin a biak uh pasian in a luangkhia khitui te amuhloh nading ahi hi. Tua a kihal misi vu-te pen vut koihna leibel sungah kikoih a, tua leibel te pen Tophet a kici zuakpi tawh a ki-um khan (misi koihna hankhuk) sungah kikoih hi.\nTophets te pen khuapi pua, leilu lam ahk saklam ah kikoih hi. Carthage a Tophet ah meihal biakpikna bawl nading shrine (mun siangtho) khat om hi. Biakpiakna a bawl khit uh ciangin vutvui pen la in vu koihna leibel sungah kikoih hi. Tua sivui koihna leibel te a ciaptehna in a tungah suang koikoih a, Tophet sungah koih hi, khat veivei teh a zawl pinpen han sungah kikoih hi. BC kum zalom 6na pawl a kipanin, mualsuang (misi khat ading a kibawl) te pen Baal ahk Tanit tungah ki-ap a, suang tungah kikoih nawnlo in, vut koihna leibel tungah kikoih hi. Mualsuang tampi takte ah lai kigelha a, mihing sisan tawh biakpikana kipiakna ahk tuu tangin naupang kizang hi cih kigelh hi. Hih misi vut koihna leibel te pen thambel le leibel dangte sungah koih in Corinth le Egypt dong ah kipuka sawn kawikawi hi cih Phoenicia sumzonna tungtawn in ciaptehna kimu hi.\nLei Maitang(Geography) ah Tophet a Kizelhna\nPhoenicia te in Tophet nei hi cih leisung tawhkikna (archaeological evidence) ah a kimuh loh hangin, Mediterranean dong gamkeek in om uh cih thehi ih hih manin Phoenicia te ngeina te in Tyre, Sidon, le Byblos ah kizel cih kitel hi. Phoenicia tawh a kinai pen Tophet in Syria tuipi nawl Tell Sukas ah, BC kum zalom 12na le 13na pawl in om hi. Gamkekna tawh kisai in, Motya (Sicily tuipi nawl) ah tophet pen BC kum zalom 7na pawl in zat kipan hi. Tua lo Sulcis, Bithia, Tharros, le Sardina tuikulh ahi Nora te ah zong Tophet om hi. A thupi pen tophet in Carthage ah om a, ‘precinct of Tanit’ (Tanit pasian ie gam) kici a, khanglam khuapi Salammbo ah om hi. BC kum zalom 8na in zat kipan a, Punic Gal lai a Carthage a kisiat dong kizomto suak hi. A zaipenna mun in square meters 6,000 pha a, dawl 9 pha in a tuaksuk diudeu in om hi.\nNaupang tawh Biakpiakna\nNitumna gam lama tanglai thu a gelh pawlkhat in, suahlam gamte ngeina tawh tawm kibang hi ci a, naupang hal biakna ciamteh in Phoenicia te in sisan-dangtaakte in gamlapi dongah minthang hi. Roman laigelhte in, gallel Carthage-te pen minam khangto nailote hi a, Phoenicia-te upna ngeina neite a zawhna uh pen zumhuai galte a zo hilel napi Rome minthanna le vangliatna bangin uang gen uh hi. Laisiangtho in zong Baal pasian pen sisan tawh biakna (molk) (II Kings 23:10, Exodus 22:29-30 le Jeremiah 7:30-31) pen Phoenicia te pat ahi a khiatna lian, kithahna mun cih min nei Ben Hinnom zangkuam Jerusalem khua gei-ah om hi cih gen hi. Phoenicia te in tua banga hiamgamp takin naupangte that in biakpikana a bawl uh pen phattak cing hiam cih tu hun laisiamte in khensat ding hi. Naupang tawh biakpiakna zong Laisiangtho sungah na kiciamteh hi. “Jeremiah 32:35 ZIV ah, “Amaute in Ben Hinnom Kuam ah a tanu a tapate a uh tawh Molech a biak nadingun Baal ading munsang a bawl uh hangin,….” Ci ahih manin hih Tophet tawh a kizom naupang biakna pen Israel te hun in na om lua mahmah hi cih kitel hi.\nAmasa penin, mihing tawh biakpiakna pen tanglai in na om hi cih laisiamte in mu uh hi. Laisiangtho sungah Abraham in a tampa Isaac tawh biakpiakna piaksawm (Genesis 22:1-2) cih kimu a, Ugarit laigelhte sungah haksat ahmah hunin naupang tawh biakpiakna om hi cih Homer’ gelh Iliad sungah Kumpi Agamemnon pen a tanu Iphigenia tawh biakpiakna pia dingin kisawl hi. Tua bangin bawlleh Greek tembawpi te in Troy ah va kuan in Helen la kik zo ding uh hi.\nAnihna ah, Phoenicia te mihing biakpiakna pen telhak mahmah a, ahi zongin hunman takina kibawl hilo kha ding hi; a hangin tua bang kua minam mahin thuakzo lo ding hi, milip bei mang ding hi. Lai ciaptehna a om khempeuh ah haksat mahmah hun, gal kidon hun, pul natna a om hun le minam bup gambup in kamsiatna lianpi a tuah hun cinga kibawl ci hi. Phonicia-te tangthu sung mahmah a, El (pasian) in a gam a kisiatcip loh nadingin a tapa Ieud biakpiakna in zang hi ci hi. A dang khat ah, Diodorus in Carthage galkap mangpa Hamilcar in BC kum zalom 5na lai in Agrigento te umcih lai in naupang tawh biakna bawl ci hi.\nAthumna, le a thupi pen ah, tanglai in naupang biakpiakna om cih pen ih up ding hi phot hi. Leisung tawhkikna panin Tophet ah misi vui kikoihna mun tampi om a, Carthage bekbek ah zong 20,000 val om hi. Pawlkhatte bang a kang lo (burnt remain) in om a, hite in naupang pen biakpiakna in kizang takpi lo hi kha in the cih hong lak hi.\nTophet’s steles by carinemahy (Copyright)\nLaisiangtho le Tophet\nTophet cih laimal pen Laisiangtho sung mun tampi ah kimu thei hi. Tua te lakah Isaiah 30:33 ZIV ah, “Tophet a kibawl phat zawh sawt ta hi; tua in kumpipa adingin a baihsa a om ahi hi. Tua meikhukpi a thuk le a zai a kibawl hi a, mei le sing a kicingtakin kikoihkhol hi; luiluang tawh a kibang kaat kuanglai Topa husan a kitawhkuang ding hi.” Tedim Lasiiangtho ah bel, “Assiria kumpipa a kihal nading mmei phualpi mun,…” ci in na gelh hi. Kammal khiatna takpen sihna mun, china hilehh kilawm hi.\nJeremiah 7:32 ZIV ah, “Tua ahi ciangin TOPA in cikhia hi: Na kidawm un, Topheth ah misi vui nading mun a om nawn loh dongin amaute in vui ding uh ahi manin mite in tua mun Topheth ahikeh Ben Hinnom Kuam ci nawn loin, Kigawhna Kuam a cih hun hong tung ding hi.\nAubet, M.E. The Phoenicians and the West.Cambridge University Press, 2001.\nMoscati, S. The World of the Phoenicians Paperback.Weidenfeld & Nicolson History, 2016.\nRawlinson, G. History of Phoenicia.CreateSpace Independent Publishing Platform, 2014.\nHoly Bible, King James Version. Zondervan, 2010.\nPrev post ZSL 1: EDEN HUAN SUNGA PILNA\nNext post SC 10: Pasian Theihtelna


timestamp: atn

url: =A Taksuah Zo Gam Zo Lei Itna Agelh: Awn Za Pau - Laibu Saal\nHome > Thuluui/Articles > A Taksuah Zo Gam Zo Lei Itna Agelh: Awn Za Pau\nA Taksuah Zo Gam Zo Lei Itna Agelh: Awn Za Pau\nA Taksuah Zo Gam Zo Lei Itna\nZo gam Zo lei itna ih cih ciangin ih mipih ih sapih Zomite itna mah ahihi. Zomi kuateng inh it ci’n hong kidong leh it mahmah ing a ci tek vive mah ih hi kim tek ding hi. Ih lamkiatna leh ih neu lim aa ih nu ih pate tawh ih khan khiatna mun ahih manin it loh in zong a pha-mawh thu ahihi. Na nu pen bangzahta in meel sia hi ta leh leitungah na it penpen na nu mah hi pen ding hi. Tua mah bangin Zogam zong Kawlgam ah a zawng penpen mun leh mihing tenna ding naleng aa kilawm lo hi ta se leh mundang gam leh lei sangin ki-it zaw teitei hi.\nIh Zogam in a khangto gamte ah a omsa gamsa vasa ngasate leh singkung lopate kepcing nadingin a koih uh ‘National Park’ a cih ziauziau bek ding aa kilawm mun ahihi. Mihingte tentul na taktak ding aa, a uthuai hetlo mun leh gam ahihi. Ahi zongin gam hoih lo gam zawng a hih nateng mah in ki-it sansan hi. Hehpi huai kisa semsem in kipuah nuam semsem hi. Tua pen gam leh lei it taktakte dinhmun maan taktak ahihi.\nCiimnuai Zomite teenna Tedim, Tonzang, Cikha gam sung teng ih et ciangin gam leh lei it aa, a gam a lei a khua atui it in a puah tangtang khuate pen kei mimal theihna ciangciang ah, Tuithang, Laaitui, Heilei khuate mah hipi pen in ka um hi.\nTua khuate a puah dingin a khuabup hanciamna bek hi khin lo in, tua khuate a thalawp ahanciam theih nadingin a mimal hanciamna kipiak zawhna leh a neihsa sum leh paai piakzawh hang’ vive zong ahihi. Tuate tawh kizomin a sawt naii het lo in Kaptel khua ah Zogam khuata lak ah a lian penpen leh a masa penpen anhuan theihna ding leh ansuk an-gawi theih na dong aa zat theih ding tuitha tawh meitha laakna gualzawh pawi kibawl hi.\nKaptel Hydro-power hon pawi pen December 27, 2012 ni in Kaptel khua ah kinei hi. Kaptel tuitha in electric power output 100KW tha pia zo aa, a kulkulna ah transformer kici meitha hatna a uang sak semsemte kikoih in, a khuazang in (inn 600) meitaang bek hi lo in an huan nading, an-gawi nading, puansawp nading, tuikhal koihna ding akipan inn lumsak nading dong a pia zo ding ahihi. Tua ahih manin namgim leh meilah (taksing ciim) zat hong kul nawn lo ding hi. Singkhul dingin singhing tampi phukphuk hong kul nawn lo ding hi. An gawi set kizang ding aa sukpum tawh an suk tangtang hong kul nawn lo ding hi. Tua huhau in nupi papi a nasep uh tampi tak hong nuamtuam ding hi. Numeite hong tha maang zaw deuh ding uh aa, amau leh amau zong kipuah hun hong om in ameel asa zong hong hoih zaw pah ding hi. A inn a lo uh hong siang tho sitset zaw pah ding hi.\nNi khat in nai 24 mei pai tawntung ding ahih manin, leitung bup tawh kizop theihna internet ki-ngah tawntung thei pah ding hi. Tua huhau in khua muhna pilna leh ahun zui aa leitung thupiang khempeuh zekai lo in khuapi sung aa omte zah mahin, tampi tak kitheih lawh pah ding hi. Mi gam mi lei leh a khua a tui enh kul nawn lo in teeng tul tading uh aa, khua leh tui hong pal lun kik ta ding hi.\nSing khul dingin sing kiphuk nawn lo ahih manin singkung lopa hong nim pah dildial ding hi. Guah tui zong maan takin hong zu ding aa, lo ah ankungte leh an guite hoih in miim pha taang pha ih la ding hi. Khal an tuuk an hoih in khawhsa kham vive ih hi tek ta ding hi. Ih gam hong nim in hong zing ding aa, gamsa ci peuh in belh dingin nuamsa in, azu avate zong ci mang nawn lo pah ding hi. Tua ahih manin ih gam in tul nawn lo in hong no suah kik ta ding hi.\nDr Suan Za Dong pen Tedim tualsuak ahihi. A nu a pate pen Kaptel panin Tedim khuapi a na tung masa penpen Zomite lakah kihel uh aa, tua lo teng Mangkang Vuandokte leh a nasem India gam mite vive ahi uhhi. Dr Dongno zi pen Yangon Sente hi aa tu laitak in Australia ah tapa khat leh tanu khat tawh a innkuan in teng uhhi. Dr Dongno in Yangon ah Medical College a kah lai in tuni ciang dong aa ih silh ih ten Ciimnuai Zomi numei pasalte’ kizeemna puan (national dress) hong phuangkhia aa, February 12, 1967 Union Day ni in Yangon Kyaikkasan Ground ah a masa pen in kisilh kiteng hi. A sangkah lai in Yangon Arts & Science University leh College /Institute a kah Zomi/Chin sang naupangte kipawlna a tuamtuamah makai in ma pang hi.\nTua bek hi lo in nasep a khawl khit ciangin ih Zogam leh ih Zomi a veina tawh Kawlgam hong ciah tanghtangh aa, apianna Tedim khuapi pha lo in kilehkik ngeil o hi. Ih gam sungah singkungte bei khin dektak aa om amuh ciangin, na khat peuhpeuh hih ding bawl ding kisam hi ci’n ngaihsun hi. Kaptel khua ah hausa upate’n Tanghlui tui siangtho laak ding vaii kikuppih nuam ahih manin, Kaptel khua ah hawh dingin 2010 kumthak ni 3 ni in sam uhhi. Lam tawntungah singkung teng bei khin cih a muh ciangin, thudang gen lo in sing tangin tui tha tawh an huan in inn lumsak le uh singkungte hong no kik ding hi cih ngaihsutna tawh huh ding kamciam pia hi.\n2010 kum kipat lamin Tuito lui panin 100KW meitha ki-ngah nadingin Kaptel khua makai ulian upate tawh vaihawmna hong nei hi. Akisam sumbulpi dingin a msa neihsa mah tawhphah in nasep hong kipan hi. Gamdang meltheihte kiang pan ahi zongin a ngahngahna ah huhna ngen kawikawi aa, AUD 16,000.00 (Kawlgam sum in Ks 150 lakh dektak – Kawl pau in Ks thein 150 – Zo pau in Ks sang 150 dektak) ngah hi. Tua akingah sumte in a bei vekpi zah ii 25% bang hi bek aa, a tawpna ah a zi Dr Maisie in a mansiang dong akisam sum leh paai teng vaiipuak hong laksak in a kipat zawh kum 2 leh kha 8 ciangin tua tuitha tawh khuaphelep mei laakna honna kinei ahihi. Hih pen Zo/Chin gamah khuazang aa anhuan theih nading ‘Tuitha’ kizang a masa pen ahihi.\nHih thu piangte ih ngaihsut phatphat kik ciangin Zomite aa’dingin a etteh taak mahmah Siavuan tuaktuak nupate ahihi. Zomi khat in mi nam dang zi a neih hangin a mipih a sapih Zomite a itna leh a deihsakna khiam tuan lo hi cih kilangh hi. Tua mah bangin mi namdang zi khat in a apasal a it huhau in a pasal mipih tuipihte tungah zong itna deihsakna a neih lam hong kilangh hi. Bang hang hiam cih leh Dr Dongno a nasep khawl (retired) ta aa, azi Dr Maisie in bangmah ngah kik ding lam-en het lo pi in Kawlgam sum thein Ks 450 a khong hilhial in a sikh ahihi.\nTua ahih manin mi kim khatte’ ngaihsut bangin gamdang aa om Zomite in Zomi it lo aa taisante ahihi cih ahi zongin, mi namdang zi neite in Zo gam Zo lei Zomi a it nawn lo bang khat ding aa ih pum suat mawkmawk ding ahih loh lam tak hong phawksak hi. Kaptel Hydro-power huhau in Zomite ngaihsutna leh khua muhna zong hong tangzai sak tuam mahmah ding hi ci in upna ka nei hi. Kaptel tuimei sepkhiatna pan tha san tek in Zomite a’dingin, ataksuah sepkhiatna hong pung sak semsem ta hen… cih ka thu ngetna ahihi.\nHih thului (Article) pen Kaptel khua ah tuitha tawh khuaphialep mei laakna lungdam pihna leh akisam sum bulpi a sikh Dr Dongnote nupa pahtawi nopna tawh kong luikhiat ahihi.\nPu Awn Za Pau\nItem Reviewed: A Taksuah Zo Gam Zo Lei Itna Agelh: Awn Za Pau Description: Rating: 5 Reviewed By: Cinpu Zomi


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Social Activists and Public Advocates ✖Remove constraint Subject: Social Activists and Public Advocates Subject Landlord and tenant--New York (State) ✖Remove constraint Subject: Landlord and tenant--New York (State) Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Neighborhood and Community Associations ✖Remove constraint Subject: Neighborhood and Community Associations Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002


url: =Californication 2020 Hindi Poonam Pandey Video 720p HDRip 90MB Download 8xmovies - 8xmovie.in\nHome » Californication 2020 Hindi Poonam Pandey Video 720p HDRip 90MB Download 8xmovies\nCalifornication 2020 Hindi Poonam Pandey Video 720p HDRip 90MB Download 8xmovies\nCalifornication 2020 Hindi Poonam Pandey Video 720p HDRip 90MB Download on 8xmovies, 8xfilm and Filmywap. Californication 2020 Hindi Poonam Pandey Video 720p HDRip 90MB Download in 300mb. 420p and 720p khatrimaza and filmyzilla.18+ Movies – 7StarHD.Fans Californication 2020 Hindi Poonam Pandey Video 720p HDRip 90MB Download khatrimaza in 420p,300mb Download from khatrimaza, Filmywap and 8xmovies. Californication 2020 Hindi Poonam Pandey Video 720p HDRip 90MB Download is trending on Worldfree4u and filmyzilla.\nCalifornication 2020 Hindi Poonam Pandey Video 720p HDRip 90MB Download\nCalifornication 2020 Hindi Poonam Pandey Video 720p HDRip 90MB Download on Worldfree4u 8xmovies and filmyzilla.18+ Movies – 7StarHD.Fans Californication 2020 Hindi Poonam Pandey Video 720p HDRip 90MB Download khatrimaza in 420p,300mb Download from khatrimaza, Filmywap and 9xmovies. Californication 2020 Hindi Poonam Pandey Video 720p HDRip 90MB Download is trending on Worldfree4u and filmyzilla.\n300mb movies720p8xmovies8xmovies.xyz Worldfree4u 8XMovies.info 300mb movies Download90MB9xmoviesBengali MovieBengali Web SeriesbollywoodBollywood MovieCalifornicationDownloadDual Audio Moviefree movie downloadfreshmazafull movieHDRipHindihindi dubbed movieHindi Moviehindi web serieshollywood movie downloadkhatrimazakhatrimaza bollywoodKhatrimaza Hollywood Moviekhatrimaza moviesmovie downloadPandeyPoonampunjabi moviesSouth Indian MovieTollywood Movie.VideoWeb OriginalsWeb Seriesweb series worldfree4uworld free4u.com bollywoodWorld4Freeworld4free movie download Worldfree4uworld4movies bollywood hindiworld4movies downloadWorld4uFreeworldfree4uworldfree4u bollywoodworldfree4u bollywood moviesworldfree4u moviesworldfree4u web series


url: =Inn lam ciah ciang i lunggulh ~ Hau Za Cin :: ZOMI DAILY\nposted on 18 April 2015 at 6:05 pm Lomkholna: Article, Hauzacin\nAhi zongin, khatveivei inn lam zuanin ciahkhia thei dingin vai i neih ciangin i lungsim ah lawpna leh lametna, lungdamna leh nuamna hong dim hi. I lawm i gual tawh kimu kik dinga, i lawmte tawh kikhawl in i kimuhloh sunga thupiangte genkhawm in – nuam i sakte, nuamlo i sakte, lamdang i sakte, i tuahkhak thute kikum in zanmeng liangin hun nuam kizang ding ciin i lungngai khol hi.\nAhi zongin, khatveivei ciangin i kimuh taktak ciang tua na banglo in i upmawh sangin i lunglutna, i deihna, i lawppih, i thupisak cihte na kidang kha man thei hi. Tua bang ciangin kikholh ding zah in kikhawl theilo in i hun nuam dinga i ngaihsut kholh teng a mawkna tawh bei ziau bangin i ngaihsun hi. I ki upmawhzah in nuamsa ding, gualnuam ding i kisakte zong a na tuaci khin lo hi. Nekzonna na kidanga, vaikuanna lampi na kika in, vaksuk vaktohna lamzikte na kidangte hi.\nKhua lam ah bel i lunggulh mahmah i nek i dawn luite ne kik ding cihte hi. Ankam tui hawp in voksa tui huan nek ding cih khawng kilunggulh hi. Bawngsa guh tui huan khawng ne in buhcim leh aksa cihte ne in a muinam kiduh hi. A tua bang ding i innkuan te in na vaihawm uh ahih manin inn lam ciah kik pahpah ding lawpna khangsak semsem hi.\nGamsung pan ciingngek, tumngek, taaknal, guangek cih bangte lim ngaungau a, anzoteh leh maiteh meh cih khawng tui awm suk leng nak lim ngaungau hi. Gamdangah a kimu lo vive ahih manin hihte lim kisa in sathau helloh, sathau pa lo kiduh hamtang hi. Zomi te meh – a tui huan leh a hul huan mah lim ngaungau hi. Mang-an, Sen-an, Vai-an cihte sanga a limzaw tawntung Zo-an ahi hi!\nInn lam i tun ciang i hawhnopna tamin i vaknopna tam a, i hihnop tamin i hun in hong cinlo pahpah hi. I hihnop khempeuh a kihih khin man ngeilo ding leitungah i teen laitengin i hun tomno khat pen manpha thei pen leh a cihtaak lungnopna i ngahna dinga i zat ciat theihna dingin i hun neihte pilvang takin zang ni. Nang zong inn lam na ciah ciangin na ngaihsut tampi om inteh, kei ngaihsutna zong tampi hong om thei zel hi.\nLungleng kei inla, lungdam zaw in. Lungmuang inla, lungnuam in. Tawldam inla, nuamtakin na hun zang in. Mikangte in zong “Inn mah nuam penpen hi” (There is no place like Home) na ci ngeungau sam uh hi. Zomi te zah mah a leitung kiuli a tuancil mikangte in zong inn mah nuam na sa uh ahih leh ei Zomi te zong inn mah nuam i sak ding mah hi. Inn mah nuam pen hi. There is no place like home. Ka lungdam. [Zomi Khangnote sim ding deihsakna tawh kong at hi]. Hau Za Cin (Phuitong Liim)\nPrevious: Tulaai Leitung Thuthang Tuamtuam Updates April 17, 2015\nNext: Mangkam sinna laibu honpawi kibawl ~ Tedim Post


url: =ZDF pan akhawnkhong Sang Sia/Siamah Pilna Khantoh nading Tentan Sapna :: ZOMI DAILY\nZDF pan akhawnkhong Sang Sia/Siamah Pilna Khantoh nading Tentan Sapna\nposted on 26 February 2015 at 11:07 pm Lomkholna: News, Zomi\nDear, All Zominam ( Zomi National)\nih Zomi nam Gam ah kawl Kumpi Pa February 2013 kum in hong pai a ih Zominam gam Pil na leh a Bu kim kawlgam Mualtung Mi te lak ah a niam pen hi acih in ihlung sim hong khoih lua ahih man in ZDF – CEC te’n April kha – 1 – 2015 ni pan April Kha – 30 – 2015 ni dong Kumpi sang leh Sivil sang a ih Zominam Sang Sia/Siamah te Tedim, Tonzang, Cikha Kuam sung a te sang Sia/Siamahi Mi(100) Pil na lam Bukim Khantoh na ding in Khakhat sung Nasia tak in Tedim Khuapi ah Minam leh ih Gam it na vei na tak tawh Ki nei ding hi.\nTHE DING IN AKI LAWM THU\n1/ Nek leh dawn a Khawnkhon in ZDF pan sik ding.\n2/ om na ding Boader Nu mei Pasal deituam tek in ZDF pan bawlsak ding.\n3/ Laikung Laidal aki sam khem peuh ZDF pan sik ding.\n4/ A Ciah akuan lam sap ZDF pan sik ding.\nTEN TAN HONG PIA DING TEN TAN MU TE\n1/ Sia Hau Khan Mang— Master of Education, (Tu lai tak Japan ah pilna a valak lai tak).\n2/ Sia Zam Sian Khai — Master of Education.\n3/ Sia Ngul Suan Lian– Master of Science (Tutor Kalay University).\n4/ Sia Do Lian Khai —- Bachelor of Engineering.\n5/ Sia Ngai Khawm Cin— Civil Engineering.\n6/ Sia Thang Sian Muang– B. Ed.\n7/Sia Khup Kang Cin— Bachelor of Arts.\n8/ Sia Thang Kim Mang–Canada Teacher Preparation Center ( TPC) sang man.\n9/ Sia Gin Lian Khup—- Canada TPC sang man.\nHih a tung a Siapi teng in ih Zominam te Lai leh ih Zominam te Paunak, ih Zominam te Lakam, ih Zominam te tangthu, ih Zominam te Ngeina, ih Zominam latung laphei aki pan Pu Pa ngeina la bukim, ih Zominam Ngei na lam Daklam aki pan labukim te Bulphuh in Mun tuam gam tuam pan Pil na siamna a va lak te uh ih Zominam gam Mailam hun ah hong puah hong Zuun ding Khang thak ih Tu ih Ta te ih Sia/Siamah te’n na sia tak in hong khantoh pih na ding lunggulh na it na Vei na tak tawh hong hawm sawn ding uhhi.\nHih a tung thutawh kisai in Tedim Khuam, Tonzang Khuam, Cikha Khuam, a Khuakhem peuh a ih Sang Sia/Siamah te Nong kahkim ciat na ding un zah takna it na veina tak tawh ZDF – CEC pan deidan omlo in kong zawn uhhi.\nMarch kha 2015 kal Nih na dong Min ki ap theihi.\nTentan hong kah ding te Min ap dan – 1/ Na Min 2/ Na Pa Min, 3/ Numei/Pasal 5/ Tanbang zah uk.6/ Koi Khua ah Cih teng tawh tentan ki kah theihi.\nHih Tentan tawh kisai in thuthak gel na khunna aom leh aman lang theithei in ZDF-CEC pan hong ki za sak thuah dinghi.\nA TEL CIAN IN THEI NOP LEH ADDRESS\nZomi Development Foundation _ZDF\nCentral – Office\nNo- B/ 59, Lawibual Veng Tedim Khuapi, Zomi Area\nPhone- 0947072124, 0932387154\nEmail – zomipaulpau@gmail.com\nPrevious: Spanish Tourist khat Kawlgam ah ki bawlsia leuleu\nNext: Ih Nuntakna nuam ihsaktheih nading in bangki samhiam?\nAmanpha mahmah, aki mangngilh Nute ~ Jam Daniel\nStateless Person: Gamneilo Mi\nUS Buffalo Police te Wanted List ah Kawlgammi khat kihel ~ ZD\nKhasiat huai mihai nih ii zawlthu ~ Peter Suumpi\nZOMI: Tangtawng, Tibet gam pekpan aa kiko aw ging ~ Dr. Dongno


url: =Ngaihsutna le Lungkhamna ~ Job Cinpi :: ZOMI DAILY\nNgaihsutna le Lungkhamna ~ Job Cinpi\nposted on 21 November 2017 at 4:40 pm Lomkholna: JobCinpi, News\nLeitung mi khempeuh pilnuam uh a, thei nuam-in gualzo nuam tek uh hi. Tua manin pilna le siamna zong den uh a, khangkhat khit khangkhat pil semsem-in muhna thak le theihna thak tampi neithuah-in muthuah uhhi. A beisa kum tawmkhat lai-in mipil misiamte i cih pen a pianpih khuak uh tawh kisai hi a, a pil a siam i cihte pen a ngaihsutna khuak kilamzia uh a tuam pian ngiat uh hi, ci-in kium in kisang hi.\nAhi zongin mihingte pilna a san zia tawh kizui mahin muhna le sanna dang khat hong mukhia leuleu uh a, pianpih khuak kilam zia a hoihna in gualzawh matutna ding ngaihsutna hoih pia thei lo hi, cih thu ahi hi.\nPilna i cih pen zonga sin ding ahi manin, a zong zo a sin zote in pilna ngah uh hi. Tua mah bangin ngaihsutna khuak hoih i cih zong i pianpih khuak kilam zia in thu khen lo a, ngaihsutna khuak i cih pen i zatmunnna tungah kinga-in kikhel thei hi, ci uh hi. Leitung bup zel a minthang i cih mi pawlkhatte a neu lai-un a pil a siamte bekbek hi lo uh hi.\nLaisim a thu a ciamtehte in thu thei pah uh a, a simsa thute a lungngai te in thuthak mu uh hi. A theihsa thu le la tampite kaikhawm-in a ngaihsun tuah mite in paunak phuankhia zo uh a, tua bang mite thungaihsut hat kici hi. Bang mah ngaihsun lopi thu a thei tawm kua mah om lo hi.\nKhangthak pilna lamah a khangto mahmah America te in khangthak pilna thupisak mahmah uh ahi manin, School of Thinking sang na nei uh hi. Thu ngaihsutzia pen sin thei hi a, a mun a gam, a hun a nai tawh kisai loin a munmun a hunhun ah kisin thei hi. Na sang kahna ah na lawmte bangin setbing tawh na pai zawh kei a leh thungaihsut hun sawt a ngah zawin kiciamteh pah in.\nThu bangci ngaihsut ding cih pen haksa a sa mi pawlkhat om thei uh a, thu ngaihsut i cih pen a lamdangpi hi loin, mawtaw, saikel tawh sangkah te le khe guak bek a sangkahte a pilna, a siamna uh a kilamdanzia , a hoih a pha nam nga nam guk tuak bang limtakin sittel inla ngaihsun in.\nThu khatpeuh ngaihsutna ah thungaihsun i cih pen siat ngaisutna ahi loh oam theihtel ding kisam pha mahmah hi. Mi pawlkhatte thu a lim ngaihsut mahmah tawh a kibat uh hangin ama thu ngaihsut pen a siat ngaihsut ahi lam phawk kha lo uh ahi manin, lungkhamna bek ngah lel uh hi.\nGentehna, Leiba thu a ngaihsun mi nih. A kha in, ka leiba bangci cih leng loh zo ding ci-in sum ngah nading la.pi zongin ngaihsun hi. A khatzaw ahi leh ka leiba loh zo kei leng ka inn ka loteng pai ding ci leng, tua leiba ka lak neih sese, ka inn ka loteng pai leh ka zi ka tate bangci cih peuhmah ding ci-in a leiba thu bekbek ngaihsun hi.\nBang thu ngaihsun na hiam ci-in a nih un dong le hang ka leiba uh a ngaihsun ka hi uh hi, ci tuak ding uh hi. Ahi zongin a khatzaw pen thu ngaihsun hi loin a lungkham ahi lam kua kitheihpih lo hi. Ka gen theih zel mah bangin khuaksa lianga thu ngaihsun zo om lo hi. Ahi hangin khua bek hi lo, ci- nat lawh lianga lungkham mi tampi kiom mawk hi. Lungdam, Job Cinpi\nPrevious: Malaysia ah papi khatleh atate 3 asisa in amau innsung ah kimu\nNext: Malaysia, Kelantan ah sangnaupang Drug azang mi 279 ki mukhia\nMi 136 atuang Boeing vanleng khat Florida luisung ah kiasuk\nZAM Thupuak :: 15 Dec 19 (Zomi tebek gambel ihi hiam?)\nKhris ading nuntakna (Rom 14:8) ~ T. Sawm Lian


url: =SISAN SANG NATNA ~ MUC\nSISAN SANG NATNA\nAdmin 1:56:00 PM Articles, Cidamna\nZomite kikhangto pian ta hiam aw, sisan sang natna hong tam sem sem mawk hi.Tua ahihmanin hih natna tawh kisai telcian lehang hoih hi.Vei khitcianga kibawl sangin a veilo dinga kikepdan siam ding thupi hi.Tua dingin hih natna tungtang theihcian kuul hi.Hih natna tawh kisai thu tamlo cik khat gen dih ni.\nTu ma lamin sisan sang natna pen mi hau, tha awl leh neeklimte vei ding bekin kingaihsun hi.Ahizongin tuhun ciang mihau bek hi lo in migenthei ten zong hih natna ki vei ta hi.A hang pen ki neeklim tek ta in, tuakawmkalah physical activity kineilo lua hi.Sisan sang pen nu leh pa te tung pan zong kingah thei hi.Tua ahi lo pan a kingah theihnate; neek leh dawn, nasep, stress luat man, thau luat man, zu tam dawn man, zatep man leh tha awl luat man khawng ahi hi.Lung leh kal natna panin zong kingah thei lai hi.\nMimal kim iki bat loh mah bangin normal blood pressure zong kibang kim lo hi.Na normal sangin sangzaw cih na theih leh a man langin siavuante kien sak pah in.BP a normal sangin sangzaw cih theih khiat dan pen; na ci hong gik dinga, na lung hong am pian ding hi, na thazaw ding hi.\nA Damdawi (Medication) leh a nasep dantaangpi:\nAngiotensin Converting Enzyme (ACE) inhibitor:\nHih in sisan guizam keek(relax) in BP niamsak hi.Naupai leh naungeek nawi pi alai te adingin hoih lo hi.Lung leh kal natna nei te adingin zong hoih tuan lo hi.Lung am sak in, thazaw sak thei a, khuh natna zong omsak thei hi.\nHih in lungtang leh sisan zam a calcium lut ding khaktan in sisan guihawm keekin BP niamsak thei hi.Hih zatui a ne peuh mah in leenggah neek leh dawn loh ding.Side effect nei thei ahihmanin pilvan huai mah mah hi.Lung leh sin n ate adingin neek ngam huai lo hi.Luna, lung-am, thazaw leh khebawk om sak thei in ciphualthak zong piangsak thei hi.\nHih damdawi(zatui+zatang) in sisan leh taksa a tui omte zunah paikhia sak hi.Sisan volume tawmsak ahihmanin tua in BP niamsak thei hi.Naupaai lai te adingin neek huai lo hi.Pasal te zong zangzaw(impotence) sak thei hi.Tuabanah potassium leh sugar level sang sak thei ahihmanin damdawi neek sung sisan check den kuul hi.\nHih in lungtang kisat zekai(slow) sak thei ahihmanin sisan sang ding dal thei hi.Hih damdawi a tungate zahin thahat lo ahihmanin ki hahzat nawn lo hi.\nAlpha blocker :\nHih in zong sisan zam relax sakin BP niamsak hi.Ahizongin side effect hau ahihmanin damdawi dangte om loh cianga zat bek ding ahi hi.Sisan sang damdawi te side effect nei pian vive hi mawk hi.Damdawi neek a kuul ma in nuntakdan siam ding thupi hi.Tep leh muam leh zu khawng kideek zawh ding hoih hi.Tua banah physical exercise neih zel ding thupi hi.\nCi ngawl ding:\nDoctor ten cina te kiangah ci ngawl dingin vaikhak zel uh hi.Ahizongin mi pawlkhatin a thupina thei lo in ci ngawl gen loh tawm neek ding zong haksa uh hi.Ci in sisan sukbuai theih dan genbeh lai vet leeng;Ci(Salt-sodium chloride) pen mihing pumpi in kitangsam veve napi tam deihlo hi.A kine ci pen zun, khua-ul leh ek pan in paikhia kik zel hi.Ci lim lim pen gilpi in absorb meng meng hi.Tam neek leeng sisan ah aki tangsam zah sanga tamzaw om pah hi.Tua pen kal(kidney) in a hih theihzah in na khaihkhia kik hi.\nKal a salt regulate dan pen hormone huhna ahihmanin ci a excess ciangin hormone impair thei hi.Potassium tawh aki balance ding kitangsam ahihmanin a tam hangin tampi piakhia thei tuanlo hi.Tuamanin kal in a tamlua cit eng khaihsiang khin zolo hi.Tuaciang sisan ah salt content normal sangin sangzaw thei hi.\nSisanah ci a om dingzah sanga tamzaw a om ciangin tua a peengsuahsak dingin tui(water) kitangsam hi.Tui pen neek leh dawn pan in kal in a hih theihzahin nah up(absorb) hi.Kal in sodium,potassium regulation, creatinin leh waste product dangte paikhia hi.Waste regulation zong kal nasep khat hi.Tuabanga kal in sisan ana hup tawm zel ciangin sisana ci tamlua pen hong phadawm hi.\nSisana salt regulate dinga tui a hup tak ciangin sisan volume a ngeina sangin tamzaw ta hi.Tuabanga sisan volume a tam ciang sisan guia sisan luang zong a ngeina sangin hatzaw hi.Tua sisan luang pen a force a nat bangin lungtangah luanglut hi.Lungtanga sisan luanglut a hat tak ciangin tua pump khia dingin lungtang in a nasep ngeina sanga nasia zaw in a sep kuul ta hi.Tua panin BP hong sang zel hi.Tua ahihman in sisan sang cih theih phet mahin ci ngawl pah ding hoih hi.Tua in a siahuai sem sem ding pan hong kem thei banah a ngeina bangkik thei hi.\nTui tam dawn lo ding:\nMihing pumpi 75% pen tui hi cih kuama peuh in thei kim hi.Tuamanin tui pen mihingte adingin manpha mah mah hi.Tui hoihzia pen mikim in thei hi.Namkim zatui a kici thei phial ding hi.Ahizongin sisan sang te adingin tui tamdawn ding hoihlo hi.Kam pan a tui dawn ciangin sisan volume sang thei hi.Tua in BP sangsak zel hi.Cardiologist khat bangin cina ten damdawi a neek ciangua a tui dawn zah ding uh ciangtan sak hi.Tua doctor pa kianga sisan sang natna ki ensak khempeuh zatui a hilh ma in ci ngawl ding leh tui tamdawn lo dingin hilh hi.A hong paikik ciangun khenkhat te bang zatui kuul lo in tua lifestyle banzawm dingin hilh hi.\nCi pen sisan sang nei nailo te adingin zong tam neek luat ding hi lo hi.A hihtheih lai teng a tawm thei thei neek ding hoih hi.Tui bel sisan sang lo te adingin ni khat litre 1 beek dawn ding hoih hi.Sisan sang leh tui in kizopna ciang khat nei mawk hi.Tua manin a zatui te zong zun tamna, sisan zam liatsakna khawng peuh hi nuam hi.A damdawite in side effect nei pian vive ahinmanin damdawi neek se sangin lifestyle kheek zaw leeng hoih vet hi.\nCi ngawl leh tui tamdawn loh banah exercise zong kitangsam lai hi.Neek leh dawn leh a zatkhiatna a kituah(balance) loh luat ciangin pumpi adingin hoih lo hi.Tha awl lua leh neeklim ten sisan sang leh zunkhum vei nuam diak uh hi.Tua ahihmanin nasem lo ten zong exercise beek neih zel ding hoih hi.Excercise neih ciangin energy(adiakin glucose) kizang hi.Tua in thau luat ding dal in, pumpi a waste products, ci leh tui te paikhia thei hi.Tua ahihmanin kitangsam mah mah hi.A diakin khut nasem lo te adingin exercise ki phamawh hi.\nKeima phuahtawm ka gelh hi lo in a theite gelh ka laksawn ahi hi.Mihing pumpi a bio chemical pansana kigelh ahi hi.Sisan sang te adingin na zuih theih ua leh hoih ding hi.Zatui ne laitak te adingin zong hihte zui le ucin na zatui un na hoihsep zaw ding hi.A tawpna dingin sisan sang cih na ki theih phetin doctor ki veel sak pah in.


url: =Thuthak Tomkimcing 24 Mar 2014\nA. DVD tulsawm sagih val tawh akikim Data Storage thak sitset.\nBritian leh Netherland mipil nate bawlsiam (Scientist) te in 4.7 GB agik apaandildel liim leh aw tuamtuam khum theihna DVD Tulsawm sagih val tawh akikim "Superman Memory Crystal" khat bawl khia leuleu uh ahihi. Kumza tampi dong kizang thei ding ahih ban ah alum asa khuaphe meitha hat mahmah te thuakdo nangzo in kisia pak ngeilo ding 360 TB (Terabytes) kician mahmah ahihi.Bangzah man in zuak ding cih kigen na nei nailo uh ahihi.\nB. 911 sam in Zahmawh bawlnuam aci nu kiman.\nUS ah thupha dongtuakte hunlap kiallap tak in kihuven theih thu kizak na 911 abeisa February kha bei lam in Ms Maria Montenze -Colon in sam ngei ahihi. Tua asap hun in Palik khat amanlang in apai nading ngen ahihi.Palik tenzong aphual va delh pah uh ahi a, Ms Maria Montenze-Colon in Apasal sihzawh sawt ta in Palik te tawh kimawh pih saisai pak ding ut nagen ahih man in kiman suak ahihi. 911 asap hun in zu kham khinzo ahihi cih thuthang in gelh hi.\nC. Kawlgam ah Zu dawn mitam semsem kumkhat zu Galan 25000000 bawl.\nKawlgamsung ah zu dawn mitam semsem in Zu bawl Company in zu leh beer kumsim in abawlna uh a, abeisa kumsang in tamzaw bawl khia semsem uh ahihi. 2013-2014 kumsum zeek bei hun kikal 2013 Dec ciang kha 9 sung ah zu galan 25252295 bawl khia uh ahihi.


url: =Ka Nu Zuau Gen Kammal 8 | My Diary\n← Na Lungtang Sungah\nမေလးရွားမွာ ဖုန္းတစ္လံုး၀ယ္ေပးရင္ ၿမန္မာမိန္းကေလးတစ္ေယာက္ ရၿပီတဲ့လား →\nKa Nu Zuau Gen Kammal 8\nMipil khat in hihbangin na ci hi.\nKa pianna tualniam ahih manin nek ding kicing ngeilo hi. Nek ding ka neih sunsun uh ka nu in ama nektaang hong pia in ama annek kuang pan kei annek kuang ah hong hop ciang, “Ka ta aw na gilvah in ne in, kei ka gilkiallo hi,” hong ci hi. Tua pen ka nu hong gen zuau kammal khatna ahi hi.\nPosted on December 30, 2010, in Cimphawng/Tuahkhak teng and tagged Nunu. Bookmark the permalink.\tLeave a comment.


url: =The Khaki Boys Over the Top | Gordon Bates Book | In-Stock - Buy Now | at Mighty Ape NZ\nThe Khaki Boys Over the Top close\nExplore more by Gordon Bates\nThe Khaki Boys, Fighting to Win\nby Gordon Bates ~ Paperback\nby Gordon Bates ~ Hardback\nThe Khaki Boys at the Front: Or Shoulder to Shoulder in the Trenches...\nThe Khaki Boys Fighting to Win: Or Smashing the German Lines (1919)\nThe Public Health Journal, Vol. 14\nThe Khaki Boys at Camp Sterling, Or, Training for the Big Fight in...\nThe Khaki Boys at Camp Sterling: Or Training for the Big Fight in...


url: =Singapore Shopping Mall pan pasalno khat akiat laitak Video kikhah ~ ZD :: ZOMI DAILY\nposted on 27 February 2017 at 1:23 pm Lomkholna: News, Sawltak, Singapore, World\nSingapore gamsung aom Orchard Central kici Shopping Mall golpi sungah nung Friday (Feb 24) ni in pasalno khat kiasuk in sihi. Tua akiatding lianlaitak CCTV panin Record akibawlkha Video Clip pen Online Social Media tungah kizelgawp cih CNA pan kiza hi.\nTua Video Clip pen Second 15 khawngbek hi a, Orchard Central leh Orchard Gateway akizopna Linkway tungah pasalno khatleh numeino khat dingkhawm uhhi. Tua CCTV pen Orchard Gateway lamsang panin aki Record kha hiding in ki ummawh hi. Pasalno pa akiatsuk madeuh in numeino nutawh kihoho leh kilawm kici hi.\nPasalno pen akhutnih tawh zawl Railing akikhungpen lenkhawm in diangto a, numeino in Video zaihkawmleh kilawm hi. Pasalno pen a upmawhlohpi un kiasuksuak hileh kilawm a, numeinu zong pataugawp in akhuttawh galvan keei hi.\nA video circulating online appears to show the moments before a 17-year-old boy fell to his death at Orchard Central on Friday (Feb 24).\nPawlkhat Reports akigenna ah tua pasalno pen a Mobile Phone kiasak in, anuai ah thamcip ahih manin, tua atopsawm kici hi. Etpak in amuanhuai dingtawh akibat zenzen hangin mihing akhohzahding in anuai nakiplo ahih manin kiasuk in asihlawh hihtuak hi.\nTua pasalno pen kum 17 bek aphapan Jonathan Chow Hua Guang kici minneikhat hiding kici hi. Nungkal Friday 4pm hunpawl in thupiang hi a, Singapore Civil Defence Force Officers te’n Tan Tock Seng Hospital ah amanlang in puakpah uh himahleh zato ah akibawlbawl laitak in sisuak hi.\nJonathan ii Facebook tungtawn in aki muhkhiatna ah amahpen Australia, New South Wales aom Randwick Boys’ High School ah sang akah hihtuak hi.\nTeen dies after falling four storeys at Orchard Central mall\nSingapore ah nungkum in ciahkik a, National Service lutding in angak laitak hi ci’n apa in genkhia kici hi.\nHihtawh kizui in phawkding a, Malaysia meileng lampi te dai akikai tammello a, vankhatpeuh ki kiatsuah ziauziau theihi. Tuabang in vankhatpeuh kiatsuahkhak zenzenleh ei thu in kumsuk in topziau hetloding phawk huai hi. ZD Sawltak #zomidaily\nPrevious: Zomi Siamsin kipawlna Hakha & Falam Fresher Welcome & Fellowship\nNext: Pu Thang Khan Gin leh apawlte Campaign ah lawhcing mahmah ~ Pu Go Sawm Khup


url: =Malaysia ah Zomi Nam Ni nuam mahmah – 1 ~ Hau Za Cin :: ZOMI DAILY\nMalaysia ah Zomi Nam Ni nuam mahmah – 1 ~ Hau Za Cin\nposted on 23 February 2013 at 11:51 am Lomkholna: Article, Hauzacin, Zomi Nam Ni\nMalaysia ah Zomi Nam Ni nuam mahmah – 1\nLeitung mun tuamtuam ah Zomi Nam Ni nuamtakin kibawl ziahziah hi cih i zak ciangin i lawp semsem hi. Tua mah bangin Malaysia khuapi Kuala Lumpur ah zong Zomi Association of Malaysia (ZAM) te makaih tawh noptakin kizang ziahziah hi. Kei zong va kihel thei ka hih manin angtang ka kisa a, nuam kasa mahmah hi. Hua gam ah Zomi huazah om hizen maw cih ka muh ciang ka cimul hong tho liang hi. Lungdam ding maw kap ding! Piangsakpa theihloh in a piang khatzong omlo hiven maw. Khasia kei ni maw… Zogam hong paal ding hi!\nTukum KL ah Zomi Nam Ni thupi mahmah ding hi, hong siim phei vevua ciin lawmte in hong gen uh ciang kei zong a kigengen Malaysia ah Zomi omte mu nuam mah sing e maw ka ci hi. Kumthak zanga ka pai laiin Zomi Christian Fellowship, Canaan bek ah kikhawm man ka hih manin tua sunga kikhawmteng bekbek zong ka khua vua koh pawlpi mi sang tamzaw khin hi. Tua ni in Sia Huam tawh kimu khalo lai, amah lah tutung ka zin uh ciang lah US na tung khin leuleu. Lawmte in Malaysia ah Zomi tam mahmah hi in va en phei in hong ci den uh himah leh ka pai man ngei kei hi. Tua manin tutung pen a hun hoih khat hiding ciin ka hanciam tentan hi. Ka tun phei takpi leh ka upmawh sangin mi na tamzaw thamtham takpi a, lamdang kasa takpi hi.\nPu Chin Sian Thang tawh kimu: Zomi Nam Ni zingsang tungin Zinmang Pu Chin Sian Thang, President, Zomi National Congress (tun ZCD ciin kilaih phot) tawh kimu masa nuam hang e ciin a zintunna lam ka delh uh hi. Pu Thang tawh ka kimuh ciang mi thupi ahihna a kammal zatdan leh a mi hopih dan pan ka tel pah hi. Ka min, ka nu leh pa, ka khua, ka sangkahna, ka nasep cihte hong dong masa a, ka khanna thu a theih ciang kei kua bang mi hiding cih hong tel pah ding hi. Tua pen mipilte in mi maizum thei, mi zahkaite a maizum lohna ding, a maingalna dingin a hopih masak dan uh a ngeina hi a, a ban khempeuh pen kum tampi, hun tampi a kikhawl banga kiho theihna ding, kikholh theihna ding a kizopna bulpi kipatna hi. Mikangte in ‘ice breaker’ ci uh hi. Mi thupi te tawh kikholh, kimuh, kiho ciang hong thei ngei takpi, hong ngai mahmah khin ngei bangin hong maingalsak thei uh hi. Ei zong mi thupi, mi lian, ahih kei leh mi it mahmah, mi ngaihngaih mah kibang pah hi. Tua hi a, milian, milal, mithupi, mipilte tawh kikholh nuam kasa hi 🙂\n“Pu Thang, cidam in i kimuh theih ka lungdam. Koh na pai masa nung in a mun ah kimu ni maw,” ciin ka paisan sawm uh leh, “Na khawl phot sin, Zomi Mawtaw tawh hong kipui ding makaite in ci uh hiven, noh zong hong zui suak pah un,” ciin hong khoh a, “Hilo e, noh hong pai un, koh ahi thei bangin na pai nung, noh mawtaw hong zui zaw un,” ka cih teitei hangin ka nialzo kei hi. A sawtlo in Zomi Mawtaw, Zomi te tuanna dinga lusu manlo lianga Japan te bawl khat hong tung kheukheu a, inntual ah hong kidawh in a kongkhak hong kihong keukeu a, Pu Thang nungah ka tuang pah uh hi. Pu Lian Za Go Hatzaw in ama mawtaw ah koh hong tuangsak in amah khe tawh a ciah ka mitkha ah hong kilang hi. Tan 10 ka zawh a Lamka ka zin laiin Bethany School lam ah kikhopna khat om a, kikhop tawp ciang Pu Lian Za Go in ama tuanna Car hoih mahmah tungah koh zin teng leh numei teng hong tuangsak a, amah leh a lawmte khe tawh Siapi Kam Za Mung Buansing te sanginn Bethany School gei pan New Lamka dong khe in a ciah uh hi. Hamphatna hong ngahsak mipilte ngaihsutna leh a lungsim itna uh thupi kasa hi.\nZomi Mawtaw tawh Zomi Nam Ni zatna mun tung: Zomi mawtaw tawh tai kiaukiau in Zomi Nam Ni zatna ding mun Chinwoo Stadium (‘Cing-Uu’ cih ding) ka tun uh ciangin kongtual ah ka tuak uh hi. Mawtaw kongkhak a kihon bektak leh Zomi Nam Ni committee pan Zinmang dawn dinga kisehte in Pu Chin Sian Thang leh a nungzuiteng kongtual ah na dawn pah uh a, pakkual na awksak pah in, a paina ding lampi na hong in, a tutna ding mun lam manawh in na paipih pah uh hi. Pu Thang nung zuiin koh adangte khempeuh zong ka tutna ding lam vuah hong tonpih uh a, Usher te in Zomi Nam Ni ciamtehna Vaphual nupa lim ka puansilh tung vuah hong belhsak uh hi. Zomi Nam Ni celebration committee te leh tutphah hawmte (Usher) kizen kasa a, gelsiam, ngaihsun siam kasa hi.\nZomi Nam Ni zang dinga hong pai peuhmah Zomi Nam Ni ciamtehna vaphual nupa lim suanglo omlo dingin kongkhak ah tanu (Usher) te in na pia pahpah uh hi. Kongkhak ah Zokhi, Zodial, Zopuan, Zonik, a tuamtuam Zomi van deihdeih lei theih dingin na kizuak pah a, tua zong gelsiamuh kasa hi. Tuni Zomi Nam Ni bawlna mun pen Chinwoo Stadium (‘Cing-Uu’ cih ding; ‘Ciin-Uu’ hilo in; Chin (Cing) = fine, hoih, siamnel; Uu = martial arts, wushu cih a wu pen hi) ahi hi. Chinese (Mandarin) kammal hi a, Fine Martial Arts Competition Stadium cihna hi. Zomi te theihsiam theih dingin Kungfu siamte kidemna phualpi inn cihna hi. Chinese kungfu siamte kidemna innpi cihna hi. Tuhun ciang Football stadium a om bangin nidangin Chinese te in Kungfu stadium, Japan te in Sumo kidemna innpi na nei uh hi.\nHih innpi sungah mihing a tawmpen 2500 bang nuamtak in a tu thei dimdiam hi. Kongkhak pan ka lut uh ciang innsungah mipi na dim zihziah ta uh a, paina ding lampi zong tanu te in hong honsak hikei leh mipi dim khin hi. Ka khuadak pheiphei leh Zomi hizah om hitazen maw ka ci a, lamdang kasa semsem hi. A gei khempeuh zong mipi dim, mipi lutna leh pusuahna lampi khempeuh zong mipi kigaklua ahih manin lawt khia khin hi. Tua manin a tu thei teng tu, a ding thei teng din theihtheihna ah ding cih bang hi a, a sungah a kitalo a pua lam ah mi za tampi mah omlai hi ciin tanu te in a nungciang hong gen uh hi. Zomi bekbek 3500 pan 5000 kipha ding cihna hi. Nasep neih hangin hong kihel theilo tampi om a, mun gamlat manin zong hong pai zolo mi tampi omlai hi, kici hi. A vekpi in kipai thei hileh mihing tuazah thum bang kipha lai ding cih hi. Hong tungtung omlai… nuam ei Zomi!\nDr. Hau Za Cin thugenna ~ Zomi Nam Ni Malaysia 2013\nLengtong Lasiamte tawh tukhawm: Tanu te in zinmang Pu Chin Sian Thang nungah hong tonpih uh a, ka tutna ding uh hong lak uh hi. Ka gei ka et leh Zomi lasiam Lengtong Kam Khen ka gei ah a Cowboy lukhu vom (Sia Khual in UK pan a puak pen ahi tam) tawh na tu bilbel hi. Bilbel ka cih ciang a lukhu vom mel ka gennopna hi. Amah bel a ngo lamsang hizaw pian, a lukhu tawh teh in! Ka veilam ah Lengtong Pauno sangnaupang thumangte omdan in a khutzep in na tu a, zingann ne khin hingeingei ding cih ka um hi (a gil kial mahmah kei leh kilawm kasak man hi!). A pam sawn ah Sia TS Khai mit limlang siang sitset khat thuah in na khuadakdak a, zon peuh nei ahi tam ka ci giugiau hi. Ka gei a tu Pu Chin Sian Thang in a vei a taka tute a khutlet khit ciang Zomi Association of Malaysia makapi Sia Nang Khan Pau in Vaidawnna Thugen a gen limtak ngai in tu hithiat ahih manin kei zong ka kim ka pam dak nawnlo in thugente dinna stage tung lam ka nga suak pah hi.\nTanute in dawn dingin tuisik thawl khat ciat hong pia pah uh a, tuate ka dawn leh ka gei ah phitsa in a ging khatvei ka za a, a gim hong nam pian, namtui veuveu ahih manin ka khuadak leh Pu Lengtong Kam Khen i Red Bull hon ging leh gim na himawk hi. A maigual a tu ciatciat i tui dawn a gim, a mel kibang kei tak ei maw ka ci man phial hi… he he he… Amah zingsang ann ne manlo a Zomi Nam Ni music etpih dinga tung baih na hileltak a, a limzaw a dawn ding mah hi ka ci uh hi! A lukhu vom lakhia zel, khu kik zel, a khe thuap zel, lakhia kik zel cih teng tawh stage tunga hun zat zong hong kizomzom a, nuam semsem in, kilawp semsem hi.\nKongkhak ah mipi hong tung ziahziah lai, stage tungah hun zatna zong a kipan taktak ding hita hi… nop panpan ei…\n(zop lai ding)\nHau Za Cin\nPrevious: Mintuam minam ni vai-ah Tukpeng va kimawl sawm lai mataw\nNext: Malaysia ah Zomi Nam Ni nuam mahmah – 2 ~ Hau Za Cin\nGul ano asuahkhiat laitak Video ki khahkhia in lamdang kisa mahmah\nPate’n ei leh ei i kidot zel ding pawlkhat\nNi le Guah hangin Sakhi Tuihuup hongpiang ~ Dong Mung\nLeitungbup Zomite Tungah Thuzaksakna (18 Nov 2015)\nInformation puahphatna leh lungdamkohna


url: =Tie Me Up Chapter 31 English – Manhwax\nTie Me Up Chapter 31 English\nRead the latest manga Tie Me Up Chapter 31 English at Manhwax . Manga Tie Me Up is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Tie Me Up Chapter 31 English, comic Tie Me Up Chapter 31 English, read Tie Me Up Chapter 31 English online, Tie Me Up Chapter 31 English chapter, Tie Me Up Chapter 31 English chapter, Tie Me Up Chapter 31 English high quality, Tie Me Up Chapter 31 English manga scan, January 24, 2021 , manhwax


url: =Pu Chin Sian Thang in ZIUSA Khawmpi sim Ding\nZomi Khawmpi USA 2012 pawipi pen July kha sungin Tulsa khuapi, OK., USA ah thupitak kibawl dinga Zinmangpi (Guest of Honor) dingin Kawlgam pan Pu Chin Sian Thang ( President of ZNC) pen Zomi Innkuan USA min tawh kisam bek tham loin, American Embassy,Yangon pan US Visa ngah ta cih kiza hi. Zomi Innkuan USA Khawmpi sungah Zomi tawh kisai Holimna (Zomi Forum) zong kinei dinga, Pu Chin Sian Thang in Zomi-te gam leh minam tawh kisai thugenna nei ding cih ZIUSA makaite tung pan kizasawn hi. Zomite sungah Minam Suahtakna Bukim ngahna ding le kipumkhatna ding lunggulhna tawh gentheih haksatna tampi thuakin ahanciam tawntung Pu Chin Sian Thang leh Pu T. Gou Gin (hong nusia khin) pen Zomi Khawmpi sungah “Zomi National Freedom Award” kipia ding cih thu kiza hi.\nPu Chin Sian Thang cidam in US leitang a siktheih mateng a khaktan thei thu tampi om thei lai banah, Vanleng letmat a kipan a kisam tampi te ah buaina le nawngkaina bang mah om lohna ding Zomi khempeuh in thungetna le Sum leh paai tawh mapanpih ciat dingin ZIUSA in thacialna nei uh hi. Tua banah Pu Chin Sian Thang in USA cidam in a tuntheih le gam leh minam vaihawmna tampi aneih sawm banah amahmah cidamna lam zong Kivel/ kisitsak ding geelna nei cih zong kiza ahih manin, akua maciatin panpih huai mahmah ding cih kiza hi.\nTua banah Zomi Khawmpi USA vai dingin tulaitak ZIUSA makaite in geelna le vaihawmna nasiatak nei uh a, US gam sung pan le mun tuamtuam pan pawisim ding mimal sazian zong 1000 val kingah khinta cih kiza hi. Zomi Khawmpi USA vai tawh kisai a kician zaw a theinuamte in Zomi Innkuan USA kipawlna makaite tung kikan thei ding cih kiza hi.\nSource: GZA Facebook


url: =Mikhuasuak ~ GS Pau :: ZOMI DAILY\nposted on 27 September 2016 at 12:37 pm Lomkholna: Article, GSPau\nMipilpa khat in,”Mikhuasuaklo i cihte pen a hai man leh a zawn’ man-a khuasuaklo uh na hilo a, tupna kician a neihloh man uh hi zaw hi,” ci-in na gen hi. Mikhuasuak i cihte zong a pil teng leh a cithei bangkua sung pan a khangkhiate cihte na hi tuan peuhmah lo uh a, pil ta kei leh, haksa mah taleh, tupna kician a nei teltalte ahi uh hi. Mikangte in i tupna zah ii a lang bang bek kitung hi, na ci uh hi. Tua ahih leh tupna khat beek nei kei mawk le’ng koi ciang i tung mawk zen tam?\nUS President (16) na Abraham Lincoln (1809-1865) pen a kaamphat man peuh tawh US President a na suakkha mawkmawk, cih dan na hi peuhmah lo a, a neu tung mah-a kipan US President suah ding tuppi-in a neih ahi hi. Amah pen a nu bek tawh a khangkhia tagah khat hi a, a nuta-un singluang tawh a kilam bukno khat sungah teeng khilkhial uh hi. Ama’ tup in,”Nikhat ni teh US President suak ding, US gam sungah sila beisak ding,” cih ahi hi. Haksapi takin pilna sin hi. Pasian in a tupna tangtungsak takpi a, US President hong suak takpi hi.\nUS President (42) na Bill Clinton (1946b) zong mi khat peuh ii deihsak man peuh tawh US President a na suakkha mawkmawk cih bang hilo a, a neu tung mah panin a tup ngiat ahi hi. A tan sagih sin lai-in a sangah US President John. F. Kennedy te nupa va hawh uh a, sangnaupangte kiangah,”No zong nikhat ni teh President ding hi uh teh,” ci-in hanthotna va pia uh hi. Tua hun-a kipan Clinton in US President suah ding tupin nei gige hi. A sang sung khawngah President ka suah teh ka thugen dan ding, ci-in kisin kholkhol hihtuak hi. Pasian in a tupna tangtungsak takpi a, US President hong suak takpi hi.\nLeitung ah “Pasian’ thu puakkhia sangmangte’ pa” (Father of Modern Mission) a kici William Carey in,”Topa’ ading na lianpi tum in la, Topa’ kiang pan na lianpi mah lamen pah in,” ci-in gen hi. Gammial ah kuankhia-in khuavak puak ding tupin nei hi. Amah pen laitan neilo khadap khui khat hi lel a, a khedapkhuina sai ah leitung gamlim khat khai-in, leitung bup a Pasian’ thu a um nailote’ adingin thungetsak den hi. Pasian in a tupna tangtungsak takpi a, India gamah sangmang hong seem takpi hi.\nMi khuasuak i cihte pen kaamphat man peuh tawh a khuasuak kha cih bang na hilo uh a,midangte’ muhloh a mute, midangte’ tuplo a tumte ahi uh hi. Biakna lamah ahi zongin, leitung thu-ah ahi zongin tupna kician neite bek mah na khuasuak uh hi. Mikhat in tupna a neih nak leh Pasian in nang gina kei teh, pil kei teh, siam kei teh, na ci hetlo a, ama’ tup, a mau’ lunggulhna bangin piangsak lel hi. Tua ahih manin Pasian muanna tawh tupna kician nei ni.\nI tupna peuhpeuh zong Pasian’ deihna tawh a kituak tupnahoih ahih ding zong kisam hi. Eima’ ang sung hamphat nading ciang peuh hi lo-in, Pasian’ minthan’na ngiat ding leh mi tampite’ noptuam nading ahih ding zong kisam hi. Mi mindawk leh mi minthang suah ding peuh tum lo-in, mimanpha, migina, mithupi, Pasian’ maipha ngah suah ding tum zaw ni.\nI tupna a tangtun’ theih nadingin eimah mah in i hanciam kul hi. Khua-ul tampi luan’sak kul hi. Thadah tawh i tupna hong tangtung ngeilo ding hi. Mi tampite in tupna nei tei napi, tua a tupna uh a tangtun’ theih nadingin bangmah hanciam nuamlo uh hi. Hanciam zong sawm beeklo lai uh hi. Hanciamna kihel lo tupna pen tupna hi lo a, sunmang matna ahi hi. Sunmang matmat pong lel tawh cikmah hunin kikhuasuak zo ngeilo ding hi.\nEi Zomite pen khutzep sa-in mihau a suak nuam, galkap tum lopi-in Colonel pension a ne nuam, hanciam kul lo-in a pilnuam te ihi hi. Pawlkhat bang lupsa-in “Dahpa khuang” tum ziauziau tawh i duh i deih teng in i kiang hong zuan naainaai ding ki-ut mawk hi. Pasian in tua dan dingin hong deihlo a, eima’ hanciamna tungtawnin thaman hong pia hi.\nLeitung ah tumging (Music Band) siampente in nai 10000 sung bang sun tawh zan tawh hanciamin a sin uh ciangin hih dinmun a tung thei pan uh ahi hi. Kimawlsiam i cihte zong kum tampi sung hanciamin a kisinsinte ahi uh hi. Tua mah bangin mi khat siavuan a suahtheih nadingin lai a kiat kei nak leh a tawm pen kum 18 sung bang hanciamin pilna a sin ciang bekin siavuan a suakzo pan ahi hi.\nUS gamah Abraham Lincoln suahni khatin tadensa sungah cartoon lim khat kisuai hi. Mualdawn khatah US kumpi inn (Whitehouse) om a, mualbul ah singluang tawh a kilam buknosia khat om hi. Tua innte gel kikalah kahlei khat kidawhto hi. Tua lim kisuai nuaiah,”Lawm aw, nang zong tu ni-in hih kahlei tungah na kah nop leh kah thei hi teh. Ahi zongin a dawn dong na tun’ nadingin na khua-ul tampi a luan’kul hi,” cih lai kigelh hi.\nKawlte in “Kikhalna in mihing’ manphatna hi (စည္းကမ္းသည္ လူ၏တန္ဘို္း)” ci-in na gen uh a, “Kikhalna a om ciang bekin kikhangto pan ding hi (စည္းကမ္းရွိမွ တိုးတက္မည္) ci-in zong na gen lai uh hi. Tua hi a, mikhuasuak khat i hihtheih nadingin kikhalna(pnf;urf;) neih ding zong kisam hi. Tupna sangpi i neikha phial zongin kikhalna i neih tuan kei leh kikhuasuakzo tuanlo veve ding hi.\nLeitung ah Japante pen kikhalna a nei penin na kigen hi. Tua hang mahin Christian 1% bekbek a om kiukiauna Japan gam in Pasian’ thupha ngahin, na khangto pah hi. “Leitung Bawhlung Kumpi” a kici Brazil mi Pele bang in zong bawhlung siam mahmah kawm leh kikhalna neih mahmah thuahkhawm ahih manin hih dinmun ciang a tungthei ahi hi. Tua banah Leitung ah mihau minthang ahi Ford Motor Company neipa Henry Ford (1863-1947), Kahpasik Company neipa Andrew Carnegie (1835-1919), mihau minthang Rocke Feller (1874-1960), leh tu laitak leitung ah mihaupen-a kigen Microsoft Company neipa Bill Gates (1955 b) te bang in kikhalna a neih man mahun hih dinmun ciang a tungthei uh ahi hi.\nZomi sungah zong a etteh taak, kikhalna a nei pawlkhat ki-om a, tuate sung pan pawlkhat i en ding hi. A masa penin Zomi gam makaipi khat ahi Col.Khen Za Moong bang kikhalna a neipha mahmah khat hi a, zu leh zatep cihte zang lo, paktat ngei lo, neek leh dawn zong kidawm, hun a zahtakpha mahmah khat zong ahi hi. A tangvalno lai bangin na paktat nuam bang hileh a meel hoihin, kimawl khawng zong siam ahih manin nungakte in na lamnaih mahmah uh hihtuak hi. Colonelpa in a genna ah,”Mihingte in maizum theihna (အရွက္တရား) leh lautheihna (အေၾကာက္တရား) cih kinei a, tua in hong keem hi,” ci-in gen hi.\nA nihna ah Zomi biakna makaipi khat ahi Rev. Dr. Do Suan Mung bang zong a neu tung mah-a kipan zu, zatep cihte na zang ngeilo banah kampau mukpau leh gamtat luheek cihte kidawm mahmah hi. A khangno lai bangin biakna sungah kinak hel mahmah hi. Ahi zongin laisim ding kipelhsak tuan lo a, nitak inn a tun’ teh a lai sim veve ahih manin Outstanding (လူရည္ခြ်န္) bang na ngah veve hi. Zomite kia bek in hi lo-in, minamdangte nangawn in zong mihoih, migina, mimuanhuai khatin hong ciapteh sak uh hi.\nA thumna ah Zomi kimawlsiam khat ahi Sia Thang Sian Khup @ ေမာင္ျဖဴ bang bawhlung siam mahmah kawm leh kikhalna neih thuahkhawm ahih manin na kipakta ciat a, University selected sung nangawnah na kihel kha hi. Tu-in Kimawlna lam (Sport Department) ah Assistant Director (လက္ေထာက္ညႊန္ၾကားေရးမႉး) ciang bang hong tungto ta hi. Tua ahih manin i khuasuah nop taktak leh kikhalna (စည္းကမ္း) neih ding hanciam ni.\n4. Pasian’ Maipha Zong Ni\nMihing lam pan bangzah takin tupna nei-in, hanciamin, kikhalna i nei phial zongin Pasian in hong panpih kei peuh leh kikhuasuakzo tuanlo veve ding hi. Tua ahih manin Pasian’ maipha i zon’ tangtang ding kisam hi. Mihing in geel a, Pasian in tangtungsak hi. (Pau 16:1) Pasian’ maipha zong ding cih ciangin Pasian pen nambat khatna ah koih denin ama’ deih bangin nungta, gamta ding, gam paizia zui lo ding, kim leh pam omzia zong zuilo ding, Lai Siangtho’ hong hilhna bang zui zaw ding, cihna ahi hi. Hih pen zingsang khat sung khawng bek man’ding hi lo-in, khantawn man’ ding ahi hi.\nAbraham Lincoln in tupna kician a neih banah a tupna a tangtun’ theih nadingin Pasian’ maipha na zong ngiat hi. Nisim mahin Lai Siangtho sim denin, thu na ngen den hi. A neu tung pan mahin zu ne nuamlo hi. Tua ahih manin Pasian in a tupna tangtungsak a, US President na suak hi.\nUS mipil (Scientist) minthang Werner Von Braun (1912-1977) pen Pasian a zahtak, Pasian’ maipha a zong den khat hi. US te’ khapi tung kah nading rocket a bawl lai-in Pasian’ phalna a om kei leh mihingte khapi tung kitung zo ngeilo ding, cih thei ahih manin khitui luangin khukdin a, Pasian kiangah huhna ngen hi. Pasian in a thungetna dawng ahih manin ama’ bawl rocket tawh July 20,1969 ni-in US te khapi tungah va tung takpi uh hi.\nTu laitak leitung ah mihaupen-a kigen Bill Gates (1955b) bang in Pasian’ maipha zong den a, Mate 5,6,7 sunga mual tung thuhilhna teng bang kamngah hihtuak hi. Amah pen van hoihlo sepna peuh tawh a hau na hi peuhmah lo hi. Pasian in leivui sung panin computer sunga kithuah Microsoft a kici vanneu khat musak hi. Tua pan Microsoft Company hong nei a, tua tawh hong hau ahi hi.\nTua ahih manin mikhuasuak i ut leh a masa-in tupna nei masa photphot ni. A nihna ah i tupna a tangtun’ theih nadingin eimahmah in hanciam ni. A thumna ah kikhalna nei ni. A lina leh a tawpna ah Pasian’ maipha zong ni. GS Pau\nPrevious: Vondeih Kep Ding – 61 (Pau Khan Kap)\nNext: Christian Hymn te’ tangthu: Ding Un, Ding Un, Zeisu’ Mi!\nUSA gamsung hong zinpak Pasian nasem Zomi teng


url: =The Siyin Baptist sungpan Thutatuam « Nikonghong\nHome » Sizang » The Siyin Baptist sungpan Thutatuam\nThe Siyin Baptist sungpan Thutatuam\nSRBA ii over sea Pawlpi khat ahi Perth Siyin Baptist Church, Australia te in SRBA pawlpi sim ah hawm tu 2011 Calendar 450 hongthakhi.Tua Calendar te 35 veina SRBA Kumcin kikhop, Theizang panin thungetna nei in Group zui a kihawm hi. Tua ngawl Kawlzang 150, Yangon ah 250 hawm hi ci thu kiza hi. PSBC pian zawk kum sim in Calendar vawt a, a thongin hong hawm PSBC te tungah kilungdam mama a, mai lamsang ah zongh a hawm zo tawntung tu in Topa Pathian in thupha hong piaksak tahen.\nMASTER KEY LETSONG\nMalaysia a om Pa Ngin Khan Tual (Tualpi) le Pa Tuang Pum Dal (Tuangpu) te vaihawm thiamna\ntungtawn in SOM min taw SRBA Pawlpite atu Master Key (25) Letsong in hong thak a, A (35) veina SRBA Annual Meeting, Theizang ah thungetsakna taw kihawm hi. Hi bangin a ngaisun thiam mipui te tungah Topa in mavanna thupha hong piaksak tahen.\nSRBA HOSTEL (NANPHALONG)\nVaiphei suapui te taw a kivaihawm khawm ahi SRBA Hostel (Nanphalong) sia tu in a tawdap\n(Foundation) teng kiman zo a, a tung sakto tu kipan thei tu hi zo hi. A hai ngawlin man thei tu ci kingaisun hi.\nSIYIN CREDIT UNION (SCU)\nSizang Sumbul Kipawlna (SCU) sia Member le sum hong kibelap vaial a, tu in member (70), a sum in Ks. 3,000,000/- val kinei zo hi. Hi kipawlna sia sum haute kipawlna hi ngawl a, a uuk theampo kipawlna ahi hi. Sum puuk nop man bek in kipawl tu hi ngawl a, kipawl theina sia ki thupi sak hizaw hi. Tua hi a, a kipawl nuamte atu in khua sim’Agent hong kikoi sak hi. Agent te tungtawn in kithaak thei hi. Agent tute a nuai a bang hi tu hi.\n1 . Pa Thawng Khan Khup (Khuasak, Thuklai, Pumva, Buanman, Lophei atu)\n2. Rev. Lian Khua Hau ( Limkhai zo le Bungh)\n3. Pr. Dim Hau Cing (Leidaw)\n4. Rev. J Nang Khai (Voklaak, Taakkhawl)\n5. Pa Cin Khan Khai (Lamdung teng)\nNote: Agent te tung a ki aap ni sia kisim sak tu hi. Tha det ni khat ni pan ni nga sung a tumte bek sum meet kituat sak tu hi.\nTSBC TIN JUBILEE\nTahan Sizang Tuiphum Pawlpi phu kum sawm cin Tin Jubilee, TSBC biakinn ah 11 -13 March 2011 hun sung kivawt thei hi. Tin Jubilee taw kisai tepteena laibu zongh Poai man ciang vawt tu ci in ngealna neihi.\nGlobal Chins Christian Forlum kipawl natu vai 9 March 2011 ni in lampui tu Committee te meeting nei a, SRBA pan in General Secretary Rev. D. Cin Za Dal kaa thei hi.\nTELAWNG KICIN SAWM TEK\nTelawng sia tu laitak a son nopbel nasep le sum tarn mama a kinga thei khat ahikom koima sung\npo ciin kisawm tek hi. A ci sia Theizang panin toai khat Ks. 3000/- taw kilei thei hi. Dumto in ciing leang bul khat ciang a ko in toai khat pha thei hi tuak hi. a ko toaikhat ciang Ks. 5000/- kikhawng thei ci uh hi. A ci ih tuu ciangin kum nii sung kila thei a, phalbi hun a kungthi ciangin la leang a pui lian a, mei a hal kul ngawl hi. Tuuksung ih laak paih ciang a pui ngau man ngawl lai ahikom lian ngawl a, nguatui sung ahikom mei ah hak kul a, tarn kivawt zo ngawl hi. Phalbi hun in la leang thikkaang taw kipho thei a, deiza kivawt thei tu hi tuak hi. A ciin dan thiang tak a tel nuam te in SRBA.CSSDD Secretary Rev. J Nang Khai kungah a ciindan practical laibu om ahikom nong dawp natu uh le a kisamh le zong copy kinga thei tu hi. Maisang ih sum nga napi tu khat ahikom khangnote bang hanciam leang Malaysia pai kul nawn ngawl tu in kingaisun hi.\nSCLD LAI AT THIAM KIDEM 2011\nTu kum 2011 kum sung SCLD vaihawmna taw kidem tu a thulu sia “Va bang pil ding hanlungciam” hi tu hi. Outline kipia ngawl tu a, eima dei bangin at thei tu hi.\nMALAYSIA SIZAN GTE BAWLUNG SUI KIDEM TU\nMalaysia a om Sizang mite April 2011 hun sung bawlung sui kidem poai khat vawt sawm uh a, a nuai a bangin team om sak sawm hi.\n– Thuklai, Pumva\n– Buanman, Voklaak\n– Limkhat khua thum teng\n– Khuasak, Theizang, Hiangzing\n– Lophei, Suangdaw ci bangin team om sak a kidem tu ci hi.\nSiyin Christian Community ii kumcim kikhop sia 2011 April nipi masa sung vawt tu kivaihawm a,\nvawt natu mun sia Hiangzing hi tu hi. Khua sim pan SCC taangmite kinging tek tawng.\nNote: The Siyin Baptist Volume 52, March 2011 sungpan akila hi.\nTags: SB, Siyin, Sizang, The Siyin baptist, Thutatuam\nBy thawngno in Sizang on May 12, 2011 .\n← America Taangthu (Brief History of America) (4)\tMihing hausate hanciam dan nam 5 →


url: =KNU in President Thein Sein Tawh Kachin Galvai Holimna Nei - TUNGZANG NEWS\nKNU in President Thein Sein Tawh Kachin Galvai Holimna Nei\nKawlgam Kumpi U Thein Sein le Karen National Union (KNU) te kikal kilemkikna ding lunggulhna tawh January 5,2012 ni-in, Nyipyidaw (Muanhuai khuapi) ah a nihveina holimna thupitak nei kik uh cih kiza hi. Tua thukikupna hunah Kachin State sung a KIA le Kawl galkapte' kidona manglang theithei a khawlna ding le abeisa a KNU le Kawl kumpi kikal kilemna (Cease-fire agreement) a omsate akip semsem nading hanciam ding kisam ahihna thu KNU Secretary (2) Mr. Phado Mahn Mahn in limgen hi.\nTua banah gamvai (Politics) level Kilemna ding holimna (peace talks) zong Ethnic groups te le Kumpite langnih ah vaipuak lianpi om ahihna zong genbeh hi. KNU le Kawl kumpi kikal Kum 60 sung tawntung galkidona pen thakhat thu in bei pahlo ding ahih manin, KNU in zong maiah hong kahto ding Kawl Kumpi thak tawh tu a a ngahsa uh thukimnate banah Politics vai kikup/kimu tuahnate kizom in kibawltoto ding ahihna thu President Thein Sein tungah apulak khit thute Mr. Phado Saw Mahn Mahn in genbeh ci hi.\nPresident Thein Sein in a genna ah " KNU le Kumpi kikal ah Cease-fire agreement a om khit akipan langnih thukimna sate tungtawn in kikumto in, maban nasiatak kihanciam ahihna le kilemna (peace talks) kician akingah madong hanciam asep ding" ahihna thute pulak hi. Kawlgam kilemna phualpi (Myanmar Peace Center) pan Cease-fire agreement lam a Director Dr.Min Zaw Oo in a genna ah, " KNU te in Kawlgalkap mangpipa tawh akimuh nopna thu President Thein Sein in vaihawmsak ahihna thu le Kachin gamvai KNU te'n palai hong sepsak thei le uh cin cih" a lunggulhna thute genbeh hi.\nKimuhtuahna ah Kawl kumpite lam pan President Thein Sein le Pyidaungsuh Ministers te ahi; U Aung Min, U Soe Thein, U Khin Ye te kihel uh a, KNU President General Saw Muto Say Poe, General Secretary Phado Saw Kwe Htoo Win, Secretary (2) Phado Saw Mahn Mahn le Central Committee members te kihel uh cih kiza hi.\nSource by : Weekly Eleven Media Group\nTranslated: Kham Khan Suan (Tongsan Translator)


url: =Rohingya pasal khatin numeino kum 7 aphapan khat guksawm :: ZOMI DAILY\nposted on 20 February 2018 at 4:48 pm Lomkholna: Malaysia, News, Sawltak, World\nMalaysia, Kuala Kangsar, Taman Highland ah zanni Monday (Feb 19) ni in Rohingya pasal khatin numeino kum 7 aphapankhat aguksawm “Kidnap” laitak in kiman cih ChinaPress pan kiza hi. Kuala Kangsar aom nitak vanzuakna “Night Market” ah zanni thupiang ahihi.\nChina Press te genna ah tua naupangno pen a innkuanpih te vanzuakna geinai ah aomlaitak in, Rohingya khatin nitak 6:30pm hunpawl in aguksawm cihi.\nNumeino ii apa genkhiatna ah tua Rohingya papen amau vanzuakna ah hongpai masa in, mehteh “vegetable” pawlkhat honglei cihi. Tuakhit asawtlo in atanu pen nakpitak in kapgawp, a awnggawp anu in zamasa cihi.\nAnu in apasal kiangah ih tanu bangcihiam va en in ci’n asawl ciangin apasal in adelhkhiatleh Rohingya pasalpa in atanu pen taalkaih in apaikhiat pihsawmlam mukha hi.\nTuaciang in apa inzong nakpi in kiko in, tua Rohingya pa a otsan ciangin ageinai aom vanzuak te’nzong theipah uh a, ki enkhiapah ngeingai hi.\nAgeinai panin amukha Mr. Li kici in agenna ah numeino ii apa a otgawp ciangin, asaisung ah guta damiah lut hiding ci’n ka ummawh uh cihi. Ahi zongin aden ciangin Rohingya pasal khatin atanu aguksawm “Abduct” sawm nahizaw a, tua Rohingya papen ki manhuanpah cihi.\nMr. Li ii atanu inzong tua buaina apianlaitak Video tomcik zaihkha in, Facebook tungah khahkhia hi. Facebook tungah aki gelhkhiatna ah tua numeino pen leilak ah sumnen “Coin” akia te topsak in anu ahuh laitak in, Rohingya pa’n aguksawm, ataalkaih cihi.\nVideo: A Rohingya Man Tried To Kidnap A 7-Year-Old Girl At Kuala Kangsar Night Market\nTua Rohingya pa’n numeino pen khahpak nuamlo sawnsawn a, numeino ii apa in apaang abetphei ciangin khahpan cihi.\nNumeino pen kum 7 bek aphapan hi a, hihbangin aki guksawmna hangin laulua in linggawp hi. Apa in Kuala Kangsar Police Station ah paipih in Report bawlpihsawm himahleh atanu pen laulua in linggawp ahih manin tonpih theiloliang cihi.\nTua Rohingya papen Langkap Immigration Depot ah thongkia hi a, abeisa kum 2 hunpawl in asuakta kici hi. Tua Rohingya papen kum 21 aphakhinkhat hi a, ama genna ah numeino tawh Photo aki zaihsawm hi ing ci’n genkhia cihi. Ahi zongin Police te’n aphual ah mansuakpah uh a, thubawlding cih kiza hi. Sawltak #zomidaily\nPrevious: Malaysia, Penang Bridge tungah Lorry khat kilumlet in mawtaw awkcip\nNext: Red Cross te’n Myanmar, Rakhine State sungah huhna tampi hawmkhia\nLamka Crusade lawhcing takin kizo ta ~ Sia Do Khup


url: =Tulai tak Zomi makai pawlkhat te om zia :: ZOMI DAILY\nposted on 15 March 2015 at 8:35 am Lomkholna: News, Zomi\nTulaitak Zomi makai pawlkhatte omzia cih thulu tawh kisai in ka lung sim hong su kha a hih man in tawm hong gelh hi pak ingh.\n1. Makai sepna ah Zomi aa ding nasem hi na pi in, Zomi makai dang te mudah se se, Zomi makai dang te tawh kipawl khawm thei lo se se, Zomi makai dang te tawh ki zopna nei lo se se, Zomi makai dang te tawh khut ki len in nasem khawm thei lo se se, Zomi makai dang te tawh ki thu tuak lo se se cih bang in om ih hih man in, Zomi te ih khan toh zah ding in ki khang to lo hi.\n2. Makai sepna ah policy ki nei ciat aa, tua policy te hang in ki tawng, ki khen, ki el in, sang gam mel ma ih suak khin zo ta hi. Hih te bang ci bang in ih policy te tui bang in ih gawm zo ding hiam? gentehna in ZIA in ZRA policy deih lo\nZRA in ZIA te policy sang zolo cih bang hi mawk hi. GZA, LZI, ZIUSA, WZC leh ZCD te ee leh kizopna a om uh hiam? kizopna leh sep khop na om lo pi in Amau kia in, ih mawk din hang cik mah hun in ih Zogam pal lun ngei lo ding hi.\nA vek pi un Zomi aa ding ci in ih awng awng phial zong a dang Zomi kipawl na te tawh na ih sep khop kei leh cik mah hun in gual zawh na ki ngah ngei lo ding hi cih pen kei ma mimal muhna tawh hih zah hong at hi ning …lungdam\nKhazih sungah na sanggam pa :\nPrevious: ZYA Weekly News :: 13 March 2015\nNext: Ama’ Khut In Hong Len ~ Rev. Zam Khat Kham


url: =A ihmu a-golpi ~ The Sleeping Giant :: ZOMI DAILY\nTuma kum Mak-17 (170 million) hunpawl in America gamhuam Connecticut gamke ah meimual lianpi khat puak-kham in basaltic rock ciki suang khauh mahmah nam khat leisungpan tuiphul in hongphul hi. Tua a sa mahmah suangtui te leipua lam ah huihvot tawh a ki sawh ciang in thakhat in khalpah aa khuamphuh bangin hong dingtang zeza uh-hi.\nTua bang aa 90 degree-a a dingto suanglompi te TRAP ci-in min ki pia hi. Trap cih pen Sweden pau hi-a Siksan ahih keileh Kahlei (Step or Stair) cihna hi. Connecticut gamah hih suangpite Sakpan in Khanglam (north-south) zui-in ki khung zihziah hi. Tua lak ah New Haven khua khung pan in tai guk khawng a ki gamlatna khat ah suang maulpi khat, a lamdang takin, Mihing lumbangin Nisuahna lampan Nitumna (east-west) lam ah a ki khung hi. A diakdiak in khanglampan a en peuhpeuh te-a dingin a lian mahmah migolpi khat alum banglian-in ki mu hi. Tua mualpi pen A ihmu A-golpi (the sleeping giant) kici hi.\nTua a ihmu migolpi a mukha miten lamdang a sak mahmah uh tangthu hoih mahmah khat a om hi. Tanglai in tua kiim ah Native Americans te na teng uh hi. Native Americans te-un tua a Golpi (The Giant) pen Hobbomock (dawi gilo) hi naci uh hi. Tua dawi gilo in pen khatvei a miten kinbawl salo a hi man-in hong heh mahmah-a, a khe tawh deihtakpi-in, tulai tak-a Middletowm khua geiteng hong tuatdam leh Connecticut Gunpi hong lehluan lian mawk hi.\nTua leh Keitan (Vantungmi) in Hobomock-in bangmah a suksiat theih nawnloh nangin a tawntung-a a ihmu cip dingin a phuisam hi. Hi bang in Hobomock (dawi gilo) pen A ihmu A-golpi (The Sleeping Giant) in hong piang a hihi ci-in tangthu in ki gen hi. A lim-in na muhnop leh a nuai-ah tom-kim-cing in ki mu thei hi.\nPrevious: Dahna Pulakna: Dr. Bianca Son in hong nusia\nNext: Georgia Cik-Nawngpi (Swamp)\nGlobal Zomi Idol (GZI) bawl ding vai taangkona


url: =MY STORY- The Rebel: O leh ou in ZOMI literature\nO leh ou in ZOMI literature\nTulai in laipau toh kisai i buaipih ua, lailam ah khanlohna a hong tut man in kipahhuai kasa. I buaipih leh i pom theihloh mawk uh khat o leh ou pen kei theih bang in hong gen ning.\nPu Sing Khaw Khai in eite lai gelhdan pen Wade System (Pu Wade -Giles in a bawlkhiat) kizui hi na chi hi. Wade System i chih chiang in China khosuak lamte toh kisai, ei huam kha in, Roman system a i gelh chiang a kizang khat ahi.\nOu leh o pen hibang in Wade system ah ki gelh hi:\nI ngaihsutna uah koih in o leh ou toh kisai argument le hang hoih in teh. Theichian lo leh ei tual theihna toh kisel leh va sihpan sang in hong khantoh huai zaw ding hi.\nPosted by Kamzalian Tomging at 10:43


url: =Topa ngak ~ Tdkhen :: ZOMI DAILY\nposted on 4 July 2017 at 9:07 am Lomkholna: Biakna, News, Tdkhen\n1. “Ngak” cih pen, hu-ngaih nuntakna hi-a, i-hu-ngaihte’ tungah kinga cihna zong ahi hi.\n2. “Ngak” cih pen, Pasian biate bek hilo-in, dawi biate in zong, i-biak khat peuhpeuh hu-ngaihin a kingak ahi hi.\n3. “Ngak” cih pen, ngaihsut masa ah khensat pah lo, cihna ahi hi. Midangte’ tung pan maw, ei mahmah ii’ ngaihsutna pan maw, hun kihei dan panin maw, ahi ding khat hong kilang khaleh ci-a, hu-ngaihna ahi hi.\n4. A hoih-penin i-ngaihsutte zong en tadih phot ding hi. Mi tawh kizopnate ah zong kam manlang lua lo ding hi.\n5. I zi maw, i-pasal maw tungtawnin zong, thuhoih hong pai thei hi.\n6. I tate’ tungtawnin zong, thuhoih hong pai thei hi.\n7. I lawmte maw, i-galte maw tung panin zong, ngaihsutna hoih hong pai thei hi. Hun-sia i-cih zong, hun hoih hong kihei nading hithei gige hi.\n8. Thu-sia pen-a i-ngaihsut, i-buaipih pen khat panin zong, ngaihsutna hoih hong pai thei hi.\n9. Khua-hunte leh vai dangte, thuphamawhte in hong buaisak-a, i vaikai’na hangin zong, a hoih zaw piang thei hi. Siatna tawh kipelh nading hi thei gige hi.\n10. A ngaklahte pen khemna in lam-naih-a, a ngakngakte ahihleh khemna in a kihta hi.\n11. Gen ding na sawm’ khat zong a hun in hong piak keileh gen lo lel; na thugen laitak hong kituh lezong khawl lel; a kisam masa lo hi thei hi. Tham lo-in na bit nading zong hi zaw thei hi.\n12. Na muh masak-a na ngaih khat zong, nang’ a’ding hipah lo thei; nang’ a’ding ahih lezong na vaikai’ hangin kipelh lo thei hi.\n13. I muh i-zak, i-tuah khak khat peuh panin zong, i-mai lam ding hong kihil thei; mihon omkhawlna leh mi pawlkhatte’ tuahkhak, phutkhaknate panin thuhoih kimu thei hi.\n14. Nek ding, dawn ding khat zong eima’ thu-a i-lak sangin, hong kipiak ngak leng, pilna leh thupina tawh hong kipia khawm hi.\n15. Ngak lo-a, i-tuahkhialh pen kibutmangna piang thei a, ngak-a i-laplohte pen supna kici lo hi.\n16. Ngak-na pen kipna leh picinna khat hi-a, a ngakzote’ kiang mah-ah kikhawlkhawl thei zaw hi. Tui laizanga singbul, suangbul pote’ tungah zong, tui’ taih tampi a khawl thei hi. I theih sese loh hangin, I thuakzawhna pang beel’-in, bawl’-tawm’ siatna tuihuai in a taih pawlkhat hong kibaat’ thei hi.\n17. Ngaihsut masak tawh gamtang pahpah cih pen, a omsa bangmah neih lohna hi-a, a lauhuai nuntakna hi. Ki heu thialthial thei-a, a sawtsawtteh, zi leh tate nangawn kha-muang zo nawn lo thei hi.\n18. “Suangtum tuktuk, nal-ek kai man lo” ci; lungsim khel kawikawi cihna hi. “Gul a tum si lo, suut a pom mang lo” ci; hun-sia sungah zong, taikhiat nading a mu i-hih kei buangleh, buai tengtung lo-in, om khikhe lelna pen, kikhial lo pen cihna hi.\n19. Hamphatna khat peuh hong kipiak ciangin, nuam satlah-a zawhngeu sa piak bat liang ding lah kilawm lo-in, kiniamkhiat-a, “Hih bang pipite a ngah dingin kilawm keng, zong ki lamen keng” cih liang ding lah hilo leuleu!\n20. (1) I muh, i-theih khat pen a mu masa, a thei masa tang nuam-a, a masa tuh keei-na pen neulai pilna ahi hi.\n(2) A gen ding, a pau ding a kilawm zaw om khaleh, ci-a hu-ngaihna pen laihawl pilna ahi hi.\n(3) I gen i-hawmna, i-nahoih sepnate, mite’ hong pulak’ sak ding hu-ngaiha, ngak zawhna in picing pilna, makai pilna, pa’ pilna ahi hi.\n(4) I hoih, i-phatna, i-thupha bawlnate, mite in na phattuam pihin, ei’ min dawk lo-in, amau’ min i-dawk’ sak theihleh, Khris’ pilna ahi hi. “Mihing a sihleh Pasian a nungta ding hi.”( Mawhna sungah si, Khris sungah hing..Rom 6:1-14 ).\nLawmte tawh kizopna ah ahizongin, tungsiah, nuaisiah tawh kizopna ah ahizongin, thu khat, la khat peuhpeuh ngaihsut phatphatna zong, “Ngakna” mah ahi hi. Pasian’ zia pen mihing a nunung pente’ nung dongah om lai ahihmain, na ngak-a, na hu-ngaih zawh nakleh, Pasian tawh na tonkhawm thei ding hi. Hun-sia pen sungah na tung kha ahizongin, hun nunung dongah Pasian a om lai hi. Thuak keikai-na in ngak zawhna piang sak a, ngakzawhna in Pasian tawh kikholhna piang sak hi.\nPrevious: Malaysia gamsung Operasi pan gamdangmi 1509 kimankhin, 28 Employer zong kiman\nNext: Malaysia Mydin Shopping Mall ii Lift sungah nupa kopkhat nai 25 sung awkcip\nTulaai Leitung Thang Tuamtuamte Updates (Oct 23)\nPa Lukas Kap Sawm Dal – Buansing Beh (kum 31) in hongnusia


url: =Oct. 27, 2018 | Pawlpi Sungah Ka Tuakkhak ~ MUC\nOct. 27, 2018 | Pawlpi Sungah Ka Tuakkhak\nAdmin 7:49:00 PM Articles, MISSION NEWS\nPawlpi Sungah Ka Tuakkhak\nYin Pheara, 20\nPheara in kum 19 a phakin Pasian tungah nget khat nei hi. Amah pen Cambodia khuapi liannihna Battambang khua-a om SDA biakinnah kikkhawm zelzel hi. Mal. 3:10 sung a “ Ankholna ansal-ah an a om theih nadingin sawm-ah khat hong paipih un. Koih nading mun om nawn lo zah dongin thupha kong pia ding hi. Hong ze-et dih un.” cih pastor pa in a sim thu a bilkha-ah mang lo hi.\nSabbath ni kikhopna-ah sumpi kaihkhop hun hong tungin Pheara in zong 1000 sumpi dingin khia pah hi. A neih khempeuh khia hi. A zing ciangin lamet lohpi-in a u pa Phirun kiang pan 10000 hong ngah hi. Tua sumte in amau ngei-na bangin a si khin mite aa ding pawi bawlna-ah zat dingin a kipia sum hi. Ni dangin tua bangin sum ngah ngei lo hi. Tua hi-in Pheara in lamdangsa hi. Pasian’ piak thupha ahihlam phawk kha lo hi.\nSabbath kik ciangin tua bangin sumpi khia-in Pasian in thupha hong pia takpi ding hiam, ci-in Pasian ze-et hi. Sumpi kikaihkhop ciangin Phreara in zong a sum ngah lak pan 1000 sumpi-in khia hi. A sum neihlai 5000 bang om hi. Motor cycle aa ding petrol lei nadingin sum kisam hi. Tua kaal sungin a lawm a gualte tung panin sum honkhat hong ngah hi. Tawl khat khit ciangin Pheara in buai-na lianpi hong tuak hi. Pawlpi in Lungdambawl bawlna-ah a lawmdang 15 tawh hong pai uh hi. Pawi manteh mi thum a nungah tuangsakin a cycle tawh innah va kha hi.\nTua bangin khat vei a lawmte a kha-in biakinn hong tun kik madeuh, palikte tawh kituak hi. Cycle lukhu khu lo ahih manun mat thuak uh hi. Ahi zongin palik in cycle lukhu vai dong lo-in, cycle licence lak dingin sawl hi. Pheara in a u pa hopihin, a u in licence mangsak a, kem nawn lo hi. Pheara zong lungkham hi. Palikte in a cycle laksak thei uh hi. Tua hi-in a cih nading thei lo hi. Tua leh “ pastor pa’ thuhilh khat phawk a, hamsat hun ciangin thungen in” cih hong suak a, aman zong thungen hi. Tua leh palik khat va pai-in bangci dan hiam ci-in va dong hi. Tua palik in 20000 hong pia leteh pai thei niteh va ci hi. Pheara in sum nei lo hi. Ahi zongin computer lui khat, a zuak, a khot zawh loh, mun khatah 40000 tawh va poong hi. Palikte sum pia-in a cycle ngah kik thei hi. Hamsatna panin Pasian in a hotkhiatna thu phawkpha kik kik hi.\nCycle lukhu khu lo a lawmte in tua thu a zak uh ciangin lamdangsa uh hi. Pasian in Pheara a huhlam mu thei uh hi. Pheara in pawlpi mite khat kiang pan lukhu kawmin a lawmdangte zong kha kik hi.\nTu-in Pheara in tui kiphum khin hi. University ah sangkahin, pawlpi ah computer hilh hi.\nTu quarler leitungbup Sabbath 13 sumpi in Cambodia gamah kipuak ding hi.\nMUC in Tonzang pawlpi puak ding hi.


url: =AWO6313SFB in Black by Amana in Lake Havasu City, AZ - 5.0 cu. ft. Thermal Wall Oven - Black


url: =Modern Sheer Curtains Sheer Curtain Ideas For Bedroom Fascinating How To Use Dark Curtains Shape Dramatic Modern Design Large Sheer Curtain Ideas Modern Sheer Curtains Ideas Pictures Design Inspiration View In Gallery Think Beyond White When Using Sheer Curtains – asianwedding.info\nModern Sheer Curtains Sheer Curtain Ideas For Bedroom Fascinating How To Use Dark Curtains Shape Dramatic Modern Design Large Sheer Curtain Ideas Modern Sheer Curtains Ideas Pictures Design Inspiration View In Gallery Think Beyond White When Using Sheer Curtains\nPublished 11/17/2019 05:54:51 pm at 11/17/2019 05:54:51 pm in Modern Sheer Curtains.\nmodern sheer curtains sheer curtain ideas for bedroom fascinating how to use dark curtains shape dramatic modern design large sheer curtain ideas modern sheer curtains ideas pictures design inspiration view in gallery think beyond white when using sheer curtains.\nmodern sheer curtains bay window,burnout modern sheer curtains,black sheer cafe curtains,black sheer kitchen curtains,modern sheer curtains images,modern sheer kitchen curtains,modern sheer cafe curtains,cheap sheer kitchen curtains,mid century modern sheer curtains,modern house sheer curtains,modern design sheer curtains.


url: =Titan Nail Design UV/LED lak za nohte (Gel Polish) - 8ml - White Exciting (no. 06) | mimovrste=)\nLepota in parfumiDekorativna kozmetikaLaki za nohteTitan Nail Design UV/LED lak za nohte (Gel Polish) - 8ml - White Exciting (no. 06)\nTitan Nail Design UV/LED lak za nohte (Gel Polish) - 8ml - White Exciting (no. 06)\nTitan Nail Design UV/LED lak za nohte (Gel Polish) - 8ml - French Rose (no. 04)


url: =Tong Luansiam Lia Zozam – 2 ~ Hau Za Cin :: ZOMI DAILY\nposted on 18 August 2011 at 9:56 am Lomkholna: Article, Hauzacin\nTong Luansiam Lia Zozam – 2\nZingsang thobaih in a maiphiat a, a laikhak ngahte thuk kik ding a gelh samsam hi. A lunglut lua khollo ahih ciang a gelh ding baih asa mahmah lel hi.\n“U Kambawi aw,\nNang tawh i kitheih hampha ing. Nong hawh zelzel ding uh lamen ing. Kei bel sawt zong a taam ding hikei ing. Khuado Pawi bei leh a ciahkik pah dingka hih manin nong it taktak ding uh zong ka um kei hi. Nong it taktak uh leh ka khua lam vuah nong hel ding hi inteh. Kong deihlohna hi kei, ka dinmun kong genna hi. Na kamsiam bek khawng a tang ka hi phial zong nong laikhak ka ngah hampha kisa ing. Na kamsiam angtang, – Lia Zozam”\nA dang khat Khualbawi ading zong a gelhzom pah vet hi.\n“U Khualbawi aw,\nNa vangkhua vuah vabang kong lenga, lungginloh na tongdam naubang ka saan manin hampha kisa in angtang mahmah ing. Ahih hang kei pen nong theihcian zong hilo, khualzin lai ka hih manin nong it taktak ding bel ka um tuan kei hi. Ahi zongin nong meltheihna a laikhak bel hampha kisa ing. Tongdam luansiam u Khualbawi aw, na thelnah laileng tongluan zaicin sutna khaubang ka hualhual ciang kei bek hilo lia paal zatam te zong na tongdam saang cimlah ding ciin ka kinem hi. Kei lah kungtung vasa tuang bang lel ka hih manin huihkhi dam seem in na lengkhia pah ding hi ing. Taka mel muh tongdam kisan loh ciang nang zongna lailungah hong ngilhpah ta ni cia. Na tongdam saang, – Lia Zozam”\nSun thapai in buhman su in tangho den uh a, nitak lam ciang a huan litlit uh hi. Khuado Singpua te zong hong tung damdam uh a, innka ah sing kiciang viatvuat ta hi. Khuado Vok ding zong innkatau nuai ah ngiit nguknguk zel a, innkatau khuam khawngah kitaat in a ging gamgam zel hi. Zozam pu leh pi zong tukum Khuado Innpi ding ahih manun a innsung uh hahsiang, a vante uh seng in innkhing leh mom khau teng munphiah tawh vaat siangin a hekciai thalthal uh hi. Zozam leh a nu in bel tanu te nasep huh in buhsep, vaimim su, nga tol, si su cih bangin zingah thai ah a annek ding uh a buaipih uh hi.\nTu kum pen ann piang bilbel ahih manin khuado pawi nopci mahmaha, khuazang bup in a lawp ciat uh hi. Hausapa veng ah ngial hoh Khuado do innkhat bangin voktal nih tak a goh sawm uh hi.\nNitak ann hong thuk khit ciang un Zozam zong a kuang la in a meh thuk a, mei gei ah ne dingin a tu ciil tetu hi. Tua laitak kongkhak hong kikiu a, Lianbawi, Khualbawi leh Kambawi te mah zawlhel dingin hong lut uh a, Zozam annekna gei ah Ciingtutphah tungah tuin mei awi kawmin Vok ann peuh ana toktok phot uh hi.\nPrevious: Tong Luansiam Lia Zozam – 1 ~ Hau Za Cin\nNext: Tong Luansiam Lia Zozam – 3 ~ Hau Za Cin


url: =BMW M8 Gran Coupe Price in Pasir Gudang- 2020 On Road Price of BMW M8 Gran Coupe in Pasir Gudang - WapCar\nBMW M8 Gran Coupe Price in Pasir Gudang\nBMW M8 Gran Coupe in Pasir Gudang starts from RM 1,455,145 and goes up to RM 1,455,145. The price of petrol variant of BMW M8 Gran Coupe ranges between RM 1,455,145 to RM 1,455,145.The starting price model is 2020 BMW M850i xDrive Gran Coupe.The most priced model of 2020 BMW M850i xDrive Gran Coupe.BMW M8 Gran Coupe is Compared primarily with BMW M8 Coupe price in Pasir Gudang starting RM 1452960 and BMW i8 Coupe price in Pasir Gudang starting RM 1408800.Visit your nearest BMW M8 Gran Coupe showroom in Pasir Gudang for best offers.\nHome > Cars > BMW > BMW M8 Gran Coupe > price in Pasir Gudang


url: =Zomi banghang in kici zaw??? :: ZOMI DAILY\nposted on 24 March 2015 at 11:20 am Lomkholna: Article, Politics, SiamKhaute\nZo kici lo a, Zomi banghang kici\nHih tawh kisai in kagen nop tampi om a, ahi zongin kei muhdan tulai khuahun luanzia tawh hong at ning. No ngaihsut dan tawh akituah kei leh hong mai sak un. Lai ki-at ka muhte pawl khat zong hong koih zel ding hing,\nZo min puohna tawh kisai buoina tuomtuomte ang piankhiatna pen Mualpi khua Thang Za Tuan genna pan aa ki-at hi aci uh,Khamtung mite tangthu laimai 2 na sung ah:Ciimnuai pan in Songthu tate Thado,Thahthang leh Thahgen te makai in gungal gam Timu(Kaptel gam)ah va teeng uh hi.Tua ciangin tuhun laitak aa Zo minam ci aa ih min lawh te pen,Ciimnuai khua pan in Hanghil leh a naupa Milun makai in Balzang khua hongsat uh hi.Balzang khua pen gam mangtulak zolak ahih manin Hanghil suante Zomi kici mawk hi.Aman tak in gen ni ci leng,Hanghil mi kici leh aman pen hi ding hi”ci’n na ki-at hi.Tua tungtawn in,pawl khat in anei aabangin hingh at kia vuh hi.\n1. Pu Songthu,Pu Songza leh Pu Songkip te unau leh innkuan 40 khawng in mualtung lam zuan in Ciimnuai na tung uh hi.(A.D 1423)Ciimnuai ah khang 8 tang kiteeng khawm in 1420-1650 mihing zongh natam tetek uh ahihmanin ta Pasal khat minta-in beh leh phung min piang ahihmanin Zomi beh 200 val ompah hihang.Tua pan I teen khakna mun zui-in Sihzang,Saizang,Teizang,Zo cih bangin kilo hih tuak hi.Ahi zongin I pianma-in I pupi pen Zo hidingin ki ummawh den ahih manin ei Zomi,Cho,Sho,Khu,Yaw cih bangin ipian zia tek in kilo zawhihtuak hang.Tu-a Zo I cih pen Balzang zo tulak min hi-in PuZo hilo hi.PuZo pen Zhou,Chou,Zou,Yao hi kha ngel ding hi.C.Thang Za Tuan Tedim khuavak No.$(Page-34)ZOLUS Journal,,No.6(Page 82)leh adang laibu tampi te ah. ###Pu ZOnet laiat tung pan## 1.\nHih atung abangin ZOMI te pen Pu Zo in tate maw tusawnsawn maw zong ih theih ban khak loh uh Songthu, Songza, Songkip te leh Minlun, Hanghil ahi a, akuakua hi ta leh Mongolian gam panin hong pai khia in Zogam Ciimnuai ah khua hong satma sa pen in ih mu hi.\nCiimnuai hong satma in Kawlgam sung ah bang tanvei kivei khin uh cih zong ih thei kei uh hi. Ahih hangin hih atung a ih gen CIIMNUAI khua hong sat un Unau pawlkhat leh, meltheih Lawm leh gual pawlkhat in Ciimnuai hong sat cih pen kimu thei hi. PuZo I tute, suante hi cih pen mikim in ih upmawh tek uh ahi hi. Pu Zo suante, tute hi hang cihpen amasa in gen nuam masa ing.\nKhat in, ah at na khat ah Zo leh sukte khangsimna ah ci’n at: anuai abang”\nSong Thu (1325-1350)\nSong Kip (1350-1375)\nThat Lun (1375-1400)\nTaa Vai (1400=1425)\nNawng Tom (1425-1450)\nHang Ngul (1450-1475)\nHang Hil (1475-1500)\nMan Lun Man Tuang (1500-1525)\nNung On Tawng El (1525-1550)\nNung Kho Thang Mang Lai Sukte Khang (1550-1575)\nLun Neu Kam Thang (1575-1600)\nLun Tom Laai Kam Sukte (1600-1625)\nPha Pum Za Linng Suk Zo (1625-1650)\nSai Tuang Tuang tawng Mang Cin (1650-1675)\nLe Phua Tawng Pau Mang Tun (1675-1700)\nTuang Pum Vai sha Mang Piang (1700-1725)\nThang Kho Mang Kaih Vum Ngai Nek (1725-1750)\nMang Neu Tuang Za Lian Zaang Thuk (1750-1775)\nLang Za Khan Thawng Mang Kim (1775-1800)\nPum Kho Kam Lian Za Khup Khan Thuam (1800-1825)\nZa Pum Tawng Cin Mang Kam Hau (1825-1850)\nAm thang Mang Hau Lian Hau Pum (1850-1875)\nZa Kam Mang Lian Hau Hau Cin Khup (1875-1900)\nLang Za Cin Pum Za Mang (1900-1925)\nTawng Za Pau Sian Lian Pau (1925-1950)\nZoleh Sukte Khang simna. 2.\nHihdan teng hong hi leuleu hi. A khatna in hong at na ah TZTuan atna A.D 1423 kum ci in Nihna in AD.1325 pan hong ci leuleu hi. Tuma kum 1000 lai thupen kithei lo tek a upmawh or sansat tek hong suak or deihkaihteh hong suak hi. Hih tawh kisai tam gen nuam nawn khang.\nTanglai in CIIMnuai hong sat lai un Songthute Unaute or lawmtate in hong sat in Zogam hong lut masa uh hi. Tua zawh kum 100tampi khit ciangin Muntuamtuam ah hong teng uh a, Omna mun zui in Min or phung hong phuak uh a, tuate pen behmin hi lo-in, Pau zong hong tuam tek hi.\nTuate pen: Sihzang, Saizang, Teizang, Zou/zo, Tedim, saklam Paite, Gangte, Vaiphei, Simte, HMarte cih danin atuamtuam hongpiang khia cihpen kimu thei hi. Ciimnuai khua hong satte, PuZO I tate ahiphial zongin Hih atung a ih at minam dan a, ih ngaihsut pau tuamtek azangte pen CIIMNUAI khuasat pan in hong kigam la mahmah a, Tuadan Minam min pen Songthute in hong pua khia lo hi cih zong kimu thei lai hi.\nHihte pen amun leh mual zui a, hong piang tawm hi cihpen kimu thei hi. Kapan adam lai ing hih tawh kisai hong gen ngei a, Ka genkhia ngam kei hi. Ahih hangin TZTuan lai gelh leh Mipawl khatte gelhna ka muh takciangin hangsan takin hih ka ngaihsutna kapulak ngam hi.\nSongthu tawh kisai en pak leng En Songthu ci in, Falamte in Chongthu na ci in Mizogam a Hmarte in Chongthu na cikik in,\nThadote in amau aw kaih mah tawh Chongthu mah na ci a na suttang tang in Hmarte bang Kawlgam aom lai aa la phuah ciin Net sugn ah hong suaksak zel uh hi. Falam mi Facebook a amin “Chin suh” akici pa tawh ka kikum zel vua ko Chongthu suante hi ung, Chongthu khuasatna ci in Ka pute in nasat in tun tuateng ah teng lai ung ci hi. Ken ka theihma in Thado te na hiveh ka ci lai hi. Ei lak ah Songthu aomlam bang ka na phok vat kei hi.\nSongthu suan hing ci a akisutte zong ih pau uh kibang vet lo mawk hi. Amau sung zong kibang lo hi.\nPau bang hang a kilam dang hiam cih pen ka ngaihsut tak ciangin, tanglai in Galkido ngait2 in Khuakhat leh khuakhat kihawhlo kikawm lo uh a, tua hangin pau kilamdang semsem hi. Tun zong en pak le hang, Zoham tektek zong Tedim kual, Tamukual leh Cikha kual, lamka kual ate Zoham kibang lo volong hi.\nTedimpau zong kibang lo khuakhat leh khuakhat kibang lo hi. Teizang zong Cikha kual leh Tedim kual kibang lo tam mahmah veve hi. Pau pen khuakhat leh khuakhat kibang lo pian mawk cih pen ngaihsun le hang, tulai zong kikawm2 zo in tuaciang akilam dang lai hi ven, tanglai te kikawm vet lo kum 100 bang kilamdang mah lo ding maw?.\nCIIMNUAI hong satte ih et takciangin Unau maw? Ahih kei leh khuakhat maw? Pa unau, nu unau maw cih ih thei kei hi. PuZo tute, suante hi cih ciang bek mah hi ih theih.\nBang hangin tun Zomi kici a Zo bek kici lo ih hiam cih pen: ih theihsa bang mah in Zotribe zong ih nei hi. Amau te simmawhna hi lo in a, Kua mah in kua uzaw ding nau zaw ding cihpen ih thei kei hi. Songthu upa maw? Songza upa zaw, Minlun or manlun cih kua mah in zong ih thei kei hi. U zaw nau zaw tawh ih buai kei a, Zosuante ih hi cih ahi hi. Anau pen hi ta leh a upen hi ta leh Zosuante, tute ih hi hi. Zo tang tuam ding om kei cih kei muhna hi.\nIh Pu uh Zo ahih teh Zo hi hang kicih ding pen man tawh kibang na pi-in ngaihsut taktak leng man khin nawn lo hi. Kei pen keika hi a, Kapa kakici thei nawn kei hi. Kapa suan ka kicihtei or ka pu suan kakici thei bek hi.\nZosuante ih hih manin Zosuan kici leng aman pen ding hi a, ahi ta zongin Zomi cih pen ih zang uh hi. MI in hong lak pen Zo I tulehsuante hi hang cihna lai mal khat in MI in kikhin thei ahih hang ah hihi. Engish in ci leng Zo people kici a, ei a in at leng ZOMI kici hi. ZO leh mi ih khen teh English a, kizui tawh kibang a, ei a in akhiatna tuam tuak hong bang hi. Ih gawm teh malkhat hong suak a Zosuan cihna ahih lam kilang hi.\nZo kia kizang lo a Zomi ih cihna pen atute, asuante ih hih hang ahi hi. Kua mah Zo ki-om nawn lohi cih kei muhna ahi hi. Tulai Zo ham zang Zou/Zo tribe te in zadah thei mawk uh a, hih pen zakdah ding hi lo hi. Zo kia a zatnop uh leh hi pen tribe hi ei, kici ding a, Zomi azat uh leh aman pen ding kei muhna hi. Zakdah ding aom leh na mai sak un. Zosuan ka hihna tawh hih lai ka muhna ah at ka hi hi.\nZopau zolai ka zang a, zo ham ka zang sih hi.\nTua ahih manin eite pen Zo hi nawnlo in atute, suante ih hih manin ZOMI hi hang cih tuni in pulak nuam ing. Lungdam Asim mimal khat ciat Topa in ih kipumkhat na uh hogn suaksak ta hen,\nBy: Siam Khaute\nPrevious: Nute i pahtawi hi ~ Rev. Zam Khat Kham\nNext: Zomi Namlian Ihih Ngeina


url: =Lai Siangtho sungah "honguk kumpite' thu namang un!" a cih mah bangin Zomi galkap i nei a, i minam security ciangbek hi in, tudong kumpi langdo nailo hihang. Pasian mai le kumpi mai ah kisuanna malkhat zong omlo ding hi.\nParty le mimal vai ah kabuai kei hi. Party khempeuh zong amau muntek ah a hoihna le a thanemna om ciat dingin ka um hi. Mimal zong a hoihna a om mah bangun a thanemna mun kibanglo bek hiding uha, thanemna neitek ding hi.\nI kisap bang hiam?\n1. Tedim in District i ngah ding maw?\n2. Tedim, Tonzang le Cikha tengin Autonomous State ngahna ding maw?\n3. Federated State maw?\nMimal vai le party vai gen hilo zaw in, i gam sung tangthu le i phutkhak haksatna le mailam hong pai ding thu pawlkhat i kikum suk nuam hi. Kiteelpina pen tuzawh ani bek in kisamlai a, hun tampi om nawnlo a, khetsat hun bek i neilai hi.\nKipawlna ah makaipite in kamkhat nong tangko khiat uh mipi bangmah theilo ten mittaw sialkhat let-a ki um pahpah ahih manin, makai khempeuh in network pan ahi zongin khawmpi ciangin ahi zongin kampau ding hong ngaihsun un.\nUSDP (Galkap mangte party)\nHih galkapmangte' hong ukcipna sawtpi sung i thuak a, Tedim le Tonzang gamhuam sung bangah ki-ukna siat luatna tawh Sanggam Khalkha lamte makai in galkap kumpi langdo dingin CNA gamsung galkap hong kipankhia uh hi.\nCNA (Chin National Army)\nChin State buppi ading ci-in hong diang petmah uha, a sawtlo in gamsung ah nek le dawn ding a neihloh uh teh Chin State sunga mipi tungah nektawm zong, khutdawhngen le damiah dinmun naleng hongtung to mawk liang uh hi.\nTom gento lehang Tedim gam sungah Tedim kampau Zomi 14 vilvel hong thahlup sak uh hi. Hih pen CNA tungah i hehna i pulakma in USDP huhau a hong piang gamtatna hong suak a, USDP ukna mei kizomto hong suak hi.\nUNO, USA le leitungbup theih dingin Democracy lampi tawnin kumpi hong kilaihto a, Than Shwe panin Thein Sein ah Kawlgam ki-uk vaipuak hong kilaih hi. Gamsung zong tampi mah kikhel in noptuam mahmah cih ding ahi hi.\nAhi zongin a kisamlai mipite' kisap penin;\n1. Van man kiamlo mawk hi.\n2. Mipi' nuntakna ding nasep hong guanzolo uh hi.\n3. Mipi' pilna zonna dingin kumpi in huhlo hi.\nBawhlung suih bangin party teng hong kidem dinguh hita hi. USDP in hong ngah leh vanman hong kiamtuam hanhanlo ding a, mipite' nasep ding hong guanzo zuahzuahlo ding uh hi. Gamdang ah mite' sila dinga Zomite i puapial khengkhang pen USDP in Kawlgam hong makaih man ahih lam teltek napi hangin ihmu kineih Zomi makaite' laimal le kammal kamuh khak, kazak khak ciangin na mipite uh hong it taktak nailo nahihna uh katel a, ka khasia nuam hi.\nA taktak in 2010 kumin ki-ukna tampi hong kikhel toh pen Democracy party teng le mualtung singnuaimi teng hang hi a, a diak in leitungbup Democracy Symbol Daw Aung San Suu Kyi hang hilel hi. Hizah in hong dianglo uh hileh bang i cici tam? Tuni tuhun in hiciang Kawlgam dinmun pen a lungdamhuai mahmah thu cih ding ahi hi. A pawlpi tek panin Pasian sathaunilhte' makaihna tawh khitui luanglianga i thungetna zong Pasian in hong dawng hi ci-in ka ngaihsun hi.\nNLD le ZCD\nZomi minpua bek hilo, Zomi hanga mat le hen tampi vei a thuak Pu Chin Sian Thang le a pawlte thapiak ding pen mipicing Zomi khat i hih leh haksa sa kei ni. Amau kuangluina munteng ah ZCD mah mee piatek ni. Tualo mundang tengah Kawlgambup mipite hongit man-a mat le hen tampi vei a thuak Daw Aung San Suu Kyi le apawlte mee piatek ni.\nUSDP hanga nektawm zonga gamdang ah namdangte' khenuai ah simmawh bawlsiat tawh nektawm zong na Zomipih,\n2/14/2018 11:34:33 pm\nYou know i like this article because it has the best writing skills. These things are not easy to do and some rules which are very important while writing an article. The author of this article has the best knowledge about how to give the message through a blog to public.


url: =Interview :: Page 2 :: ZOMI DAILY\nposted on 7 July 2014 at 8:20 pm Lomkholna: Celebrity, Interview, Thawntuang\nLasiam Kimpi, Sangi Agape Family Gospel tawh Holimna Agape Family Gospel ( Lasiam Kimpi, Sangi leh apa Thawng Lian Kam) te March 10, 2013 Nipi ni Zomi Pentecostal Church Nashville, TN USA ah Dr. Cin …\nContinue Reading about Lasiam Kimpi, Sangi Agape Family Gospel tawh holimna →\nposted on 3 July 2014 at 8:32 am Lomkholna: Article, Interview, Sawltak\niZomi Group leh Zomi Daily holimna Tutung Zomi sungah R&B leh Hip Hop lasaksiam mahmah Group minthangkhat kong pulak khianuam uhhi. Tua Group tepen Zomi sungah a awging uh ih zakzaksa leh …\nContinue Reading about iZomi Group leh Zomi Daily holimna →\nTusung teng ei Zomi sungah thu kidotna, holimna (Interview) cihte kilimzat pha mahmah hi. Milian khat ahih keileh mi vaangnei khat tawh kimuhna om leh Video-camera nei khempeuh phial in thu dotna leh …\nContinue Reading about Interview ih cih den zong!! ~ Zomi Quavadis →\nChin National Front (CNF) Joint General Secretary Dr. Sui Khar tawh holimna November 2, 2013 ni in, Nadi-Myanmar Hotel, Mandalay ah kibawl “CNF le Mandalay Zomi Mipite Kimuhkhopna” ah CNF pan in …\nContinue Reading about Chin National Front (CNF) Joint General Secretary Dr. Sui Khar tawh holimna →\nposted on 15 November 2013 at 7:06 pm Lomkholna: Dalsianhung, Interview, News\nI minam sungah mipil khat ahih banah Kawlgambup Bible Society ah General Secretary dinmun ah Pasian in hong lapsang sak leh, minam bupin ih angtanpih mahmah Rev. Khoi Lam Thang pen pianna Zogam panin …\nContinue Reading about Rev. Khoi Lam Thang tawh Holimna →\nposted on 4 September 2013 at 7:42 am Lomkholna: Article, Feature, Interview, Sawltak\nInterview: Kampu Laizom ~ Video Cameraman & Kungfu Film Star Kampu Laizom pen Nu Luan Za Vung leh Pa Suang Khau Thang (BuanSing) te tapa ahihi. Kampu Laizom in a genna ah kanu leh kapa ong …\nContinue Reading about Interview: Kampu Laizom ~ Video Cameraman & Kungfu Film Star →\nposted on 8 August 2013 at 11:37 pm Lomkholna: Article, Interview\nInterview with Muang Muang (Guitarist, Singer & Composer) Min, suahni le suahna mun te nong gen thei diam? Ka min pen Cin Sian Muang hi. Muang Muang in ong ki sam zaw hi. Ngente khua ah …\nContinue Reading about Interview with Muang Muang (Guitarist, Singer & Composer) →\nposted on 15 July 2013 at 9:18 pm Lomkholna: Article, Feature, Interview\nLasiam Nuamlek tawh holimna (Dogal Nahih Sese) 1. Dammaw? Nuamlek - Aw Topa thupha tawh dam ing ... 2. Na minpi, na Nu leh Pa min, Behmin, Pianna Khua leh tulai tak na omna, na sep na bawl te' …\nContinue Reading about Interview: Lasiam Nuamlek tawh holimna (Dogal Nahih Sese) →\nposted on 7 July 2013 at 9:50 am Lomkholna: Article, Biography, Interview\nRev. Dr. Kam Khaw Thang, B.Th, D.D., (The first Tedim Bible translator) Rev. Kam Khaw Thang pen Tuithang khua mi Pu Sim Tung Nung leh Pi Ciin Za Dim te' sung pan October 17, 1927 ni-in Tedim …\nContinue Reading about Rev. Dr. Kam Khaw Thang Tangthu →\nZotawi Lianu tawh Holimna\nposted on 8 February 2013 at 11:16 pm Lomkholna: Article, Interview\nZotawi Lianu tawh Holimna Australia gam,Melbourne khua a teng, Victoria University a siamsin, leitungbup Zomite in melmuh tongsan sunga i muh ahi. Singdang gamlei ah Zotawi Lianu. cih khui (film) …\nContinue Reading about Zotawi Lianu tawh Holimna →\nposted on 11 January 2013 at 10:26 pm Lomkholna: Article, Interview\nInterview with Go Hau (Guitarist) Kawlgam hi’n vaigam ah hitaleh Zomite music lam a aniamlua hilou hi hang. Music siam a minnei lah tam, lasiam lah tam, i market duhthusam a batzoh nailouh mana …\nContinue Reading about Interview with Go Hau (Guitarist) →\nLasa siam minthang Dalpi tawh holimna Nipi ni zingsang khat in kawlgam ah lasa siam minthang a hi Zomi lasiam Dalpi tawh holim khopna ka va nei thei uh hi. Amah pen tulai tak in Kawla Album thak …\nContinue Reading about Lasa siam minthang Dalpi tawh holimna →\nZCD pan Anthony Kap Khan Khual tawh holimna ZDC (Representative Person) pan Anthony Kap Khan Khual tawh holimna British Prime Minister David Cameron i April 2012 Kawlgam hong pai na ah, …\nContinue Reading about ZCD pan Anthony Kap Khan Khual tawh holimna →\nposted on 28 December 2012 at 1:59 pm Lomkholna: Article, Celebrity, Interview, Sawltak\nInterview: Thawnpi ST - Tunnu Hong It Na Zomi Daily :: Zomi sungah Music leh lasak a ukmahmah Thawnpi tawh kaki mukha uh a, amahtawh ki holimna uh tawmcik kong hawmsawn uhhi. Ama minpen Thawnpi ST …\nContinue Reading about Interview: Thawnpi ST – Tunnu Hong It Na →\nOnly Suu Kyi and Her Father Can Be Trusted: Interview with Pu Cin Sian Thang 12 January 2012 [CG Note: As Aung San Suu Kyi’s National League for Democracy Party (NLD) decides to re-enter the Burmese …\nContinue Reading about Only Suu Kyi and Her Father Can Be Trusted: Interview with Pu Cin Sian Thang →\nposted on 23 November 2012 at 9:06 am Lomkholna: Article, Interview\nFinally, here we are with the interview with Bianca Son. She is one of the daughters of Dr Vumson Suantak, author of Zo History. She recently moved to London to study at University of …\nContinue Reading about Interview with Bianca Son →\nInterview with Zamnu (Myanmar Well-known Singer) Kawlgama lasa siam minthang Zamnu kici na thei kha ta hia? Nung Nipi masa sungin Kawlgama lasa siam minthang khatna a ngah Zomi sungah a sang tung …\nContinue Reading about Interview with Zamnu (Myanmar Well-known Singer) →\nposted on 22 October 2012 at 12:07 pm Lomkholna: Article, Celebrity, Interview\nInterview: "Itna Vanglian Hi" ~ Stephen Vocal Band tawh holimna Zomi sungah ihki saktheihpih mahmah pasal tingteng lasiam Group khat ahi Stephen Vocal Band panin Album thak sitsetkhat bawlkik uh …\nContinue Reading about Interview: “Itna Vanglian Hi” ~ Stephen Vocal Band tawh holimna →